qundao/data-zh-poetry huggingface dataset:
何中丞四图诗 其一 职方奉使
作者：朱应登
朝代：明

肃事戒宵驾，振衣辞国都。王命有程期，握此塞下符。悠悠远行迈，忽忽岁月徂。汾晋承飞盖，河陇遵前驱。圣主重守边，买马南禦胡。千金大宛种，五色渥洼驹。沙苑开万厩，云锦纷模糊。岂云勤远略，贵在防不虞。委身徇臣节，曷敢宁吾躯。
何中丞四图诗 其三 太卿考牧
作者：朱应登
朝代：明

王封出以乘，国富马可数。所贵皇泽流，物产自生聚。伟哉太仆正，实领九州圉。行寺儗列星，群牧如环堵。款献勤远人，厮养及编户。外以卫河湟，入以实畿辅。明公既俊贤，君王况神武。以故西北边，权奇尽貔虎。沙场九万疋，疋疋明如素。渊心岂专卫，駉颂仍兼鲁。要在翊圣衷，匪徒事狂虏。
何中丞四图诗 其二 藩省旬宣
作者：朱应登
朝代：明

大梁何岧峣，崤函跨上游。罗衢分第宅，驱毂富王侯。煌煌紫薇省，控据当嵩丘。明公廊庙姿，举世寡所俦。出牧涖兹土，日为苍生谋。巡方重民隐，揽辔宣皇猷。遂令宛洛间，万屋归怀柔。民居既奠枕，河水亦安流。邈矣皇华篇，千古咏咨诹。
何中丞四图诗 其四 都宪巡抚
作者：朱应登
朝代：明

迢迢黔中道，乃在天一隅。自昔靡漠乡，本与中国殊。马卿西喻蜀，武侯南渡泸。遗声落千载，文教久自濡。朅来苦凋瘵，上下相矫诬。奠夷为厉阶，黔首困豪输。嘅彼蓬发人，所至无完肤。公今万里往，闾阎待昭苏。高调易绝弦，急矢无完弧。甘棠且先树，萧艾宜后锄。政在宽严间，寒屋自回枯。武侯何人斯，岂谓非吾夫。
何中丞四图诗·职方奉使
作者：朱应登
朝代：明

肃事戒宵驾，振衣辞国都。王命有程期，握此塞下符。悠悠远行迈，忽忽岁月徂。汾晋承飞盖，河陇遵前驱。圣主重守边，买马南禦胡。千金大宛种，五色渥洼驹。沙苑开万厩，云锦纷模糊。岂云勤远略，贵在防不虞。委身徇臣节，曷敢宁吾躯。大梁何岧峣，崤函跨上游。罗衢分第宅，驱毂富王侯。煌煌紫薇省，控据当嵩丘。明公廊庙姿，举世寡所俦。出牧涖兹土，日为苍生谋。巡方重民隐，揽辔宣皇猷。遂令宛洛间，万屋归怀柔。民居既奠枕，河水亦安流。邈矣皇华篇，千古咏咨诹。王封出以乘，国富马可数。所贵皇泽流，物产自生聚。伟哉太仆正，实领九州圉。行寺儗列星，群牧如环堵。款献勤远人，厮养及编户。外以卫河湟，入以实畿辅。明公既俊贤，君王况神武。以故西北边，权奇尽貔虎。沙场九万疋，疋疋明如素。渊心岂专卫，駉颂仍兼鲁。要在翊圣衷，匪徒事狂虏。迢迢黔中道，乃在天一隅。自昔靡漠乡，本与中国殊。马卿西喻蜀，武侯南渡泸。遗声落千载，文教久自濡。朅来苦凋瘵，上下相矫诬。奠夷为厉阶，黔首困豪输。嘅彼蓬发人，所至无完肤。公今万里往，闾阎待昭苏。高调易绝弦，急矢无完弧。甘棠且先树，萧艾宜后锄。政在宽严间，寒屋自回枯。武侯何人斯，岂谓非吾夫。
入关
作者：朱应登
朝代：明

秋入崤山见烧痕，遗墟缭绕尚成村。风尘古郡甘棠暗，险阻重关宿草繁。人影隔河三晋路，烟花横塞五陵原。观兵不改周秦旧，耀德仍知圣主尊。
六月十五日夜大雨病中作
作者：朱应登
朝代：明

六月望日旱苦久，一雨中宵便洒然。疏帘小阁虚无里，翠筱微风窕窈前。静听水蛙喧夜枕，欣闻邻叟说秋田。稍须凉冷身应健，饱饭行歌击壤篇。
六盘山
作者：朱应登
朝代：明

西北六盘山切云，一盘千折动星文。穿林列骑交愁入，峭壁哀猿近厌闻。陇树遥连边塞尽，秦关中断渭流分。清秋忽报烽烟警，落日犹过虎豹群。
再过同官道中作
作者：朱应登
朝代：明

浮云细细雨还晴，客思车尘喜暂清。山馆重来应识面，野花空好不知名。长林树转回征盖，远戍烟消出候旌。日落兴阑犹信马，荒城夜火断人行。
凤县道中
作者：朱应登
朝代：明
体裁：七言律诗

山下条梅动早春，山腰栈阁倍愁人。江流滚滚西通蜀，斜谷峣峣北控秦。物色向阳犹晻蔼，客心随马共逡巡。羊肠鸟道开天险，骋望临高发兴新。
凭虚阁饯别刘元瑞校书湖南
作者：朱应登
朝代：明

禅林高阁散烟霏，灌木阴阴燕子飞。酌酒共怜为别易，乘桴谁谓远游非。白蘋洲畔心先到，绿草湖南路不违。世事浮沈何足问，愿言长自保音徽。
函谷关歌
作者：朱应登
朝代：明
体裁：古风

朝出洛阳城，暮投函关道。函关日落行人稀，满目黄云暗秋草。此地古来西属秦，崩城败壁犹嶙峋。牛车冉冉行不尽，更愁怪石摧车轮。关门老子去已远，吾生学道嗟何晚。紫气犹经旧路迷，青牛不见当时返。只今豺虎正纵横，羽檄星驰大点兵。徼巡司隶督责苦，关下居民日夕惊。疏林渐指新安麓，夜火人归茅店宿。鸡鸣客起四散分，令人忽忆孟尝君。
函谷关歌
作者：朱应登
朝代：明

朝出洛阳城，暮投函关道。函关日落行人稀，满目黄云暗秋草。此地古来西属秦，崩城败壁犹嶙峋。牛车冉冉行不尽，更愁怪石摧车轮。关门老子去已远，吾生学道嗟何晚。紫气犹经旧路迷，青牛不见当时返。只今豺虎正纵横，羽檄星驰大点兵。徼巡司？督责苦，关下居民日夕惊。疏林渐指新安麓，夜火人归茅店宿。鸡鸣客起四散分，令人忽忆孟尝君。
北风行
作者：朱应登
朝代：明

昨日南风扬，今朝北风急。南风吹山山不移，北风吹海海欲立。嗟哉！南风不与北风竞，物理自尔非相袭。轩辕台前烛龙晦，纥干山头冷雀泣。黄鹄摩空不得下，苍鹰愁枯湿。行人戢足不敢行，但闻竽籁相宣翕。川无梁，水增级。林木哀诉，其声四集。噫！我独何为衰居向原隰。豺狼虎豹不可以托处，溯回澶漫皆忧悒。田父停歌向我笑，笑我投簪滞乡邑。然桂作薪炊玉粒，空囊无钱太羞涩。我云蓼虫之性甘习苦，亦闻龙蛇岁晚当深蛰。行藏得失本天道，古来贤哲何嗟及。君不见北风雨雪洛阳城，袁安卧内无人入。
同州道中
作者：朱应登
朝代：明

华岳连冯翊，黄图别附庸。长风开万壑，落日隐三峰。野望浮埃合，乡心远树重。幽求今未得，犹自抗尘容。
和二泉登石屏望庐山韵
作者：朱应登
朝代：明

落日庐山路，无缘蹑上峰。东林何处是，烟外但闻钟。
和西涯阁老寄题黄鹤楼韵兼呈□凤山中丞
作者：朱应登
朝代：明

楼船浮空向空泊，坐对江楼咏孤鹤。杲日晶晶目仍远，澄波淼淼心先廓。大别曾闻神禹凿，洞庭彭蠡相联络。夤缘七泽入溟海，控引群山俯飞阁。飞阁西来千万峰，钧天九奏敞龙宫。虚传云树书能达，实少桃源路可通。灵洲处处闻芳杜，商舶时时乘便风。风波岁月坐超忽，回首朱颜成老翁。我生蹇劣惭时彦，踪迹天涯已强半。春草幽忧泣楚累，秋风归思怀张翰。支离岁月如转蓬，廿载斯楼巳三见。感嘅长歌崔老篇，登临省识回仙面。兹来景物尤绝奇，江水江花净如练。报诗中丞兴不浅，更拟乘槎上霄汉。
哀谷亭三首
作者：朱应登
朝代：明

闻道团营将，前茅未进师。居民坐涂炭，挥泪望旌旗。柳色烽烟外，鸠声谷雨时。移家若飘梗，谁暇念东菑。齐鲁何多盗，冬春未解围。元戎休按辔，黎庶待宣威。戍久军刍竭，城寒士气微。犹闻安抚使，先已献俘归。有客来传语，红巾更渡淝。苍茫连夜遁，不暇恋春衣。楼观怜焦土，阳和感杀机。道逢邻舍女，新向贼中归。
哀谷亭三首·其一
作者：朱应登
朝代：明

闻道团营将，前茅未进师。居民坐涂炭，挥泪望旌旗。柳色烽烟外，鸠声谷雨时。移家若飘梗，谁暇念东菑。
哀谷亭三首·其三
作者：朱应登
朝代：明

有客来传语，红巾更渡淝。苍茫连夜遁，不暇恋春衣。楼观怜焦土，阳和感杀机。道逢邻舍女，新向贼中归。
哀谷亭三首·其二
作者：朱应登
朝代：明

齐鲁何多盗，冬春未解围。元戎休按辔，黎庶待宣威。戍久军刍竭，城寒士气微。犹闻安抚使，先已献俘归。
哭泉曲三首·其一
作者：朱应登
朝代：明

筑城千仞山，崩城一瞬间。城崩见戍骨，骨上有创瘢。
哭泉曲三首·其三
作者：朱应登
朝代：明

哭骨骨已灵，哭泉泉亦见。幸逢泉下人，不愧泉上面。
哭泉曲三首·其二
作者：朱应登
朝代：明

千里负骸归，万里不唾井。井水清且寒，照见单人影。
哭泉曲三首·其二
作者：朱应登
朝代：明

千里负骸归，万里不唾井。井水清且寒，照见单人影。哭骨骨已灵，哭泉泉亦见。幸逢泉下人，不愧泉上面。
园居即事
作者：朱应登
朝代：明

首夏衡门里，清波四望通。古槐垂密荫，细草结幽丛。庭洒黄梅雨，帘钩紫燕风。林堂多发兴，兴至复谁同。
固原道中
作者：朱应登
朝代：明

旅雁将归禾黍收，边衣八月总羊裘。千山摇落无芳草，万壑奔腾自急流。探骑弓刀扬远日，戍楼笳鼓动高秋。独持文教来幽塞，更览戎机答壮游。
夏日游德山乾明寺追和宋丞相周公必大之什
作者：朱应登
朝代：明

寺门高敞接层山，殿角低垂瞰碧湾。凉意自生只树底，尘心先堕翠微间。风摇朱实僧前落，路绕苍崖鸟外攀。云榻放参仍假卧，暮天凉月未能还。
夜坐闻新雁怀远作
作者：朱应登
朝代：明

泽国秋深烟水饶，依依凉月霁层霄。一声新雁已萧瑟，万里长空方寂寥。渐觉井梧团玉露，忽惊园柳脆芳条。閒居见尔应愁思，况是边关征戍遥。
夜饮俞国昌宅次华大参文光韵
作者：朱应登
朝代：明

城阙风烟马首东，一樽今夕偶能同。冲泥未怯银鞍险，照夜翻怜蜡炬红。遂有亲朋连海宇，还将意气薄云空。天涯忽漫匆匆别，莫遣音书滞便鸿。
大驾东巡野语
作者：朱应登
朝代：明

闻说天王西狩频，翠华今日又东巡。泰山重被登封颂，梁父亲承羽猎尘。晓日霏烟开帐殿，朔风寒雨暗枫宸。江都十月花零落，莫遣龙舟望幸新。
大龙道中
作者：朱应登
朝代：明

客行无易事，涉水复驱车。多露愁沾湿，荒庭旋埽除。风帷便茂树，雨饭足嘉蔬。是处皆安适，吾生岂愿馀。
奉赠对山康子之作
作者：朱应登
朝代：明

浒西花柳卜居新，梁间燕泥生紫蘋。病辍图书缘在告，兴来鱼鸟得长亲。浮云漠漠秦川夕，灌木阴阴武水春。赖有同时吕泾野，相将岁晚结行邻。
定南公署小憩
作者：朱应登
朝代：明

解鞍聊尔谢驰驱，千里王官奉使初。宿草尚怀曾驻跸，丰泥如却欲行车。山氓负耒春田散，邻寺鸣钟早饭馀。休舍片时还觅句，圣恩无地不宽舒。
宿寺作
作者：朱应登
朝代：明

暮止何年寺，烟花翠且重。山门下斜日，香阁度遥钟。梵寂残僧少，云深宿鸟慵。皈依如有悟，不寝对金容。
宿献花岩作
作者：朱应登
朝代：明

名山隔岁与心期，古寺经过再赋诗。僮仆解装先藉草，主僧留客旋烹葵。泉鸣涧壑秋生驶，树隐房栊日上迟。岂独有缘参法界，同行吏部共襟期。长廊卷幔得閒凭，南国秋容望不胜。香阁梵音传远磬，石幢寒影护悬灯。山深疑有长生药，寺古应多入定僧。人语忽然飘下界，始知身在白云层。
宿献花岩作·其一
作者：朱应登
朝代：明

名山隔岁与心期，古寺经过再赋诗。僮仆解装先藉草，主僧留客旋烹葵。泉鸣涧壑秋生驶，树隐房栊日上迟。岂独有缘参法界，同行吏部共襟期。
宿献花岩作·其二
作者：朱应登
朝代：明

长廊卷幔得閒凭，南国秋容望不胜。香阁梵音传远磬，石幢寒影护悬灯。山深疑有长生药，寺古应多入定僧。人语忽然飘下界，始知身在白云层。
对雪
作者：朱应登
朝代：明
体裁：五言律诗

对雪饶幽思，清吟酒半醺。扑帘寒未起，洒叶细先闻。风急仍含雨，天低欲堕云。晚看庭筱色，渐喜白纷纷。
将从衢州陆行至常山
作者：朱应登
朝代：明

江乡二月欠芳菲，白雾黄云惨不开。石碓自舂知水长，布帆初饱觉风来。旗亭唤客春尝酒，驿路怀人晓见梅。世味已谙滩百折，山行明日又千回。
小至
作者：朱应登
朝代：明

仲冬小至气氤氲，雪后川原路始分。佳节思亲倍惆怅，野人携酒意殷勤。灰心未解回温律，霜鬓仍愁对朔云。抱病怀忧□拥塞，雍门吟苦不堪闻。
平越分司夜坐雨不绝
作者：朱应登
朝代：明

鸣泉疏雨下高林，此夕天涯感慨心。箐洞夷獠行处有，边城鼓角坐来深。堂空风入传虚警，山坼云开散积阴。谩引壶觞看剑佩，壮怀依旧未销沈。
张润之邀游清江道院时与家弟同集
作者：朱应登
朝代：明

仙台微雨及新秋，竹溆凉风恋旧游。座有名香消白日，路多瑶草别丹丘。同行小谢诗尤健，共醉麻姑意更酬。怅别更逢真境好，不堪乘夜渡淮流。
恭陪郊祀
作者：朱应登
朝代：明

陛戟森相向，垆烟细不流。庆云团御盖，璧月抱圜丘。吉协牲牢卜，馨将秬鬯浮。郊禋天子礼，分献及公侯。
恭陪郊祀·其一
作者：朱应登
朝代：明
体裁：五言律诗

委佩祠官肃，扬旂法驾来。仗移天穆穆，戟转雪皑皑。皮弁观周礼，甘泉忆汉才。小臣惭职守，随例得叨陪。
悯旱用夏大行韵
作者：朱应登
朝代：明

火云腾旱魃，潦水断横塘。秋谷巳无赖，山花徒自香。望中肤寸远，愁里祝融长。野老犹焦思，喧喧雩社傍。
戚里行
作者：朱应登
朝代：明

长安戚里盛楼台，罗衢夹巷绝浮埃。雕轩绮户排云出，却使飞鹰翻下来。就中上贵椒房籍，十八封侯门列戟。有时清夜侍皇游，监宫不敢询踪迹。连宗结党气象新，等闲出入双朱轮。朝回戏猎宜春苑，手挟雕弧閒射人。昌国里中花满烟，乾宁驿前云蔽天。商船到岸不敢拢，恐有家奴横索钱。英雄有时坐销歇，乔柯易瘁甘泉竭。太阳初升光烛人，不见明星与华月。君看昔日景福宫，惟有杨柳摇春风。
拟古巡幸词五首
作者：朱应登
朝代：明

微行小队幸居庸，天马新调玉臂弓。不是绣衣能直指，即教黄盖出临戎。张湾漷县总离宫，衣宿民间似禁中。莫遣逸熊攀槛入，曾闻复道与天通。西山西望转堪愁，原庙苍茫宿草秋。车驾迩来方数跸，衣冠向后合常游。黄衫罩甲动成群，靺鞨分排兽面文。未向九关瞻圣表，即从三辅识官军。京观高筑石头城，大旆双悬日月明。西内旧夸提督府，南都今有外家营。
拟古巡幸词五首·其一
作者：朱应登
朝代：明

微行小队幸居庸，天马新调玉臂弓。不是绣衣能直指，即教黄盖出临戎。
拟古巡幸词五首·其三
作者：朱应登
朝代：明

西山西望转堪愁，原庙苍茫宿草秋。车驾迩来方数跸，衣冠向后合常游。
拟古巡幸词五首·其二
作者：朱应登
朝代：明

张湾漷县总离宫，衣宿民间似禁中。莫遣逸熊攀槛入，曾闻复道与天通。
拟古巡幸词五首·其五
作者：朱应登
朝代：明

京观高筑石头城，大旆双悬日月明。西内旧夸提督府，南都今有外家营。
拟古巡幸词五首·其四
作者：朱应登
朝代：明

黄衫罩甲动成群，靺鞨分排兽面文。未向九关瞻圣表，即从三辅识官军。
拟陆机招隐
作者：朱应登
朝代：明
体裁：古风

修涂苦踯躅，曲涧聊盘桓。盘桓将安之，所乐在渊泉。清泠足朝盥，幽眇穷夕观。云构蔽层木，翠幄引芳兰。玉鲤罥轻罟，银缕落素盘。忽枉良朋俦，诚款慰夙欢。富贵岂不欲，时命非可干。税驾从所适，兹焉以永叹。
春山逸兴图
作者：朱应登
朝代：明
体裁：古风

达人无俗情，爱此丘壑美。沈默寡所营，日夕成徙倚。春和林木润，雨霁氛埃止。负杖出远郊，行歌向清沚。大观契物情，幽赏洞玄理。晦明云变树，静激风行水。寄兴聊据梧，忘言时隐几。或考在涧盘，亦洗临河耳。市喧既罕闻，朝籍将安齿？以兹濩落心，终老匹黄绮。
晓发宜阳暑雨新霁晚宿宣风馆次韵王阳明一首
作者：朱应登
朝代：明

绝壁云开过雨痕，缘江涨涌碧流浑。溪田决溜疑无径，竹屿笼烟别有村。暑气趁晴威更烈，客程当午思饶昏。扶持病体供驱使，未羡江淹赋别魂。
晚下摩云岭
作者：朱应登
朝代：明

晓发皋兰望绝岑，马蹄平步入崎嵚。林藏积雪地含润，山渺素秋天变阴。满目烟霏窥幻化，四时嵓壑助萧森。黄河西畔华夷隔，临眺徒伤万古心。
晚春经近郊别业漫赋示振之
作者：朱应登
朝代：明

地僻堪乘兴，幽居足解嘲。骤看芳树合，渐喜绿阴交。素壁明珠缀，青林暗鹊巢。此生随意适，吾道岂如匏。
晚次盈口口号
作者：朱应登
朝代：明
体裁：七言律诗

盈口人家聚落成，驿亭临水有馀清。宠光山色丹枫丽，点缀江痕白石明。估客暗依残火宿，渔舟习傍急湍行。莼鲈万里虚乘兴，虾菜一飧聊系情。
月夜舟中闻笛
作者：朱应登
朝代：明

秋风日夕厉，已觉露华清。况有邻舟笛，能传江海情。羯胡当北遁，倦客厌南征。野水东流去，馀音空月明。
桃川怀古
作者：朱应登
朝代：明

犹有桃花照此川，更无人泛武陵船。泉分洞口仙凡隔，地远人间日月偏。未羡入山真不老，曾闻避世可称贤。逍遥物外平生志，怅望丹丘已洒然。
梦大复何子
作者：朱应登
朝代：明

京华一云别，瞥若纷飞翼。遥遥南中道，念子无消息。岁徂寒暑变，日落风雨黑。讵知万里魂，能达君子侧。篇章烦见示，触目见古色。浏浏清濑鸣，擢擢朱弦直。指擿发隽语，要我以终极。大质多浑成，至宝去雕饰。晤语忽复竟，惊起谢良德。音徽犹若闻，转盼已难即。怅怅牵垂帷，仰睇梁月色。何由托归鸿，附此长相忆。
檐雨
作者：朱应登
朝代：明
体裁：五言律诗

中岁仕三已，晚耕天一涯。僻居寡俦侣，开户对桑麻。檐雨随风乱，溪流逐岸斜。时时值野叟，争渡坐鸥沙。
次答顾开封
作者：朱应登
朝代：明

昔在南都文社里，道情长日对幽玄。声名岂藉金张荐，时辈争传屈宋贤。总谓离群堪白首，共嗟为郡各经年。相逢漫道还家乐，生计何须负郭田。
次韵奉答东桥
作者：朱应登
朝代：明

张衡未老赋归田，地烧菑理术阡。世路风波甘息足，贫家衣食愿逢年。窗临茂树清阴直，门对斜川小径偏。爱逐西邻沮溺饮，巾车乘醉稳如船。
次韵奉答东桥
作者：朱应登
朝代：明
体裁：七言律诗

张衡未老赋归田，斸地烧菑理术阡。世路风波甘息足，贫家衣食愿逢年。窗临茂树清阴直，门对斜川小径偏。爱逐西邻沮溺饮，巾车乘醉稳如船。
次韵游狼山
作者：朱应登
朝代：明

千古狼山雄此邦，临高真遣夙心降。楚天风雨东连海，吴地烟花北过江。岩际惊涛喧客枕，竹间飞涧洒僧窗。因参法界金光满，更礼祗园宝树双。
次韵答振之弟报庭下桂花盛开
作者：朱应登
朝代：明

东郊云物绕平田，自分归耕卒岁年。问字每过携酒客，泛湖时上打鱼船。行依流水心同静，坐对遥空思入玄。莫讶小山花事好，已留欢赏寄秋前。
沙子头田居赠仲一丈饮酒
作者：朱应登
朝代：明

残春馀几日，芳意畅心目。君乘木兰桡，远汎晴川绿。问舍白鹭边，开轩青林曲。三日转一隅，所至询耕牧。有客从外来，斗酒相为开。雀舫截鱼脍，鸾刀飞豹胎。下箸罗庶羞，一饮累百杯。华登继宵景，漏尽未云回。君本伊管俦，少壮树宏达。误挂缯缴中，遂令毛羽铩。河清圣人出，汇进茅俱拔。忍使经济才，终困泥涂辖。劝君饮美酒，幽愤当见刷。
河阳十景
作者：朱应登
朝代：明
体裁：五言排律

欲识河阳胜，閒来与细评。南峰遥竞秀，东谷近分清。日照金莲晚，岚开玉笋晴。仙湖浮夜月，罗藏带朝云。旸晡冬含雪，玗溪绿绕城。西泉腾蜃地，北沼羡鱼情。自是佳山水，常留啸咏声。
沿途咏怀·其一
作者：朱应登
朝代：明
体裁：七言绝句

螭头喷沫响水谷，虹影垂河陡涧亭。交割雄州春树色，夤缘滇海暮山青。
泛舟歌
作者：朱应登
朝代：明
体裁：古风

澄江江波翠萧爽，扁舟远泛临江上。烟消日出意兴殊，牙樯捩柁平如掌。南方严冬气仍暖，冯夷击鼓同欢赏。山黛石碧逶迤开，蘋花荇叶参差长。水鸦衔鱼时出浦，宿鹭将雏自徜徉。白云不动青山移，四面合沓排银膀。须臾长风起天末，寒气飕飕振林莽。惊涛骇浪倏怒号，神龙锦鲤分来往。人事忧乐顷刻异，世事浮沉足深想。忧乐浮沉那可哀，且将新酒浥金杯。长江西南入交阯，马援征行安在哉。几多掀揭回头少，古今伟业俱尘埃。江流不管古今事，明日江头人复来。
浒西山庄留别康脩撰海
作者：朱应登
朝代：明

浒西渺何极，乃在南山陲。太白交参互，雍原相蔽亏。徽春发膏润，庶品含荣熙。灵光凝遐瞩，灏景畅玄思。念子薄时好，怀芬与世遗。金闺谢时彦，丹壑敛英姿。大道本昭旷，上圣或居夷。蹇予重行役，眷彼写襟期。临觞讵能巳，为情良在斯。淹淹日复夕，去去从此辞。一别起万想，孤悰怅中逵。愿言抗高轨，为国扬令仪。
浪沧江
作者：朱应登
朝代：明

千寻铁锁贯长桥，积翠浮天万壑遥。人向中流看砥柱，路从平地入岧峣。未论文教开荒服，已见夷王款圣朝。鸟语花明迎使节，浪沧江上瘴全消。
浴温泉
作者：朱应登
朝代：明

一月螳川路，温泉巳乱流。涓涓出地远，脉脉向人浮。湛玉明肤色，跳珠溅臂鞲。尘心方尔沃，客病可全瘳。
海东神鸟诗赠张鹄举
作者：朱应登
朝代：明

十年老凤生海东，一巢三雏各争雄。锦翰绣臆次第举，共入朝家罗网中。太液池边日初旦，连翩上下声相间。一翔柏府凝神羊，一集芝房伴朱雁。就中少者犹知名，慷慨三年始一鸣。彤庭误听伶伦竹，碧落如闻子晋笙。燕都二月青阳动，棠花枝上参差弄。姜被寒多夜未开，谢池草发春先梦。一门兄弟擅芳声，文采翩翩瑞圣明。可怜韩子河阴道，空感区区二鸟荣。
渡汉江
作者：朱应登
朝代：明

鵁鶄鸂鶒绕船飞，翠筱青杉照晚晖。无限好怀消不尽，江南风景梦中归。
渡淮·其一
作者：朱应登
朝代：明
体裁：五言律诗

楚岸崩沙仄，淮流积潦深。沙明疑雪霁，潦迥似秋阴。舟楫烦相待，炎蒸喜不侵。重怜行宦地，独感济时心。
渡淮·其二
作者：朱应登
朝代：明
体裁：五言律诗

水外长天尽，烟中远屿衔。即看乘泱漭，已若释忧谗。波撼青枫树，凉轻白纻衫。舟人不愁思，满引夕阳帆。
渭南道中
作者：朱应登
朝代：明

历历晨光树外明，西来几日又东行。骊山自绕秦宫尽，渭水空萦汉畤平。岂有芳菲通旧苑，秪惊禾黍暗高城。凭谁指点兴亡地，岁晚令人百感生。
游金山
作者：朱应登
朝代：明

江坼峰尖台殿愁，天开梵境镇中流。凌风舟楫坐超忽，抱日鼋鼍时出游。塔劫俯空瞻丽象，钟幢接地动高丘。却探灵迹穷三岛，坐爱閒云出五州。
湘中杂兴
作者：朱应登
朝代：明

春草千里碧沈沈，苍梧云昏湘水深。此中自古行人怨，鹧鸪双啼斑竹林。
湘中杂兴
作者：朱应登
朝代：明
体裁：七言绝句

湘渚草深鹎鵊鸣，湘江水清多芷蘅。月明伊轧中流浆，疑是湘娥鼓瑟声。
滇中怀归
作者：朱应登
朝代：明

连岩望不极，惟见鸟飞还。乡心落何处，日没禺同山。
王子晋祠
作者：朱应登
朝代：明

杪秋天变阴，落叶下高林。不辨仙游处，惟惊驿路深。云重鹄驭远，月暗凤笙沈。独有缑山庙，居人仰至今。
用韵答张汝诚
作者：朱应登
朝代：明

临关能送客，投分亦缘君。已负寻春约，宁辞坐夜分。散衙欣对月，酌酒慰停云。奈尔明朝路，骅骝暂别群。
田居秋水㬥至林莽委翳昏莫能辨偶然作一首
作者：朱应登
朝代：明

径昃花繁入暝愁，旧溪经眼漭难求。青林背水藏蛟室，红蓼缘堤罥客舟。近舍尚迷扬子宅，临高始识邵平丘。人生身世皆如幻，漫诧桃源说幻游。
由金州舟行至洵阳杂咏
作者：朱应登
朝代：明

穷源自嶓冢，流作汉江清。食货通湘艑，方言杂楚声。林芳寒未改，沙净晚偏明。便拟淮南卧，前汀多芷蘅。
癸未书警
作者：朱应登
朝代：明

群盗连淮海，传闻逼近郊。空村愁欲陷，归燕恐难巢。敌忾谁能壮，讹言众易挠。邻家小儿女，荷担念同胞。物态伤吾意，流离满道傍。雨鸠频逐妇，风雁忽迷行。自分惟沟壑，何人且庙廊。旧时阡陌在，痴望返耕桑。
癸未书警·其一
作者：朱应登
朝代：明

群盗连淮海，传闻逼近郊。空村愁欲陷，归燕恐难巢。敌忾谁能壮，讹言众易挠。邻家小儿女，荷担念同胞。
癸未书警·其二
作者：朱应登
朝代：明

物态伤吾意，流离满道傍。雨鸠频逐妇，风雁忽迷行。自分惟沟壑，何人且庙廊。旧时阡陌在，痴望返耕桑。
登宜梁城楼
作者：朱应登
朝代：明

城昃风高不耐衣，飞楼缥缈动晴辉。山连平野来无尽，树引寒流去渐微。东望江淮舟楫远，北征车马简书稀。未嗟筋力思滇海，羞对渔樵说采薇。
登法明寺毗卢阁
作者：朱应登
朝代：明

清晨访法界，高阁上毗卢。独鹤巢深树，幽泉泻决渠。开窗尽丘壑，入寺极虚无。坐爱香灯寂，因怀禅诵徒。
登王孙亭望华岳
作者：朱应登
朝代：明

华岳遥瞻势巳雄，河流入望更无穷。群山总出三峰下，众水同归九曲中。绝塞衣冠通上国，行人车马入新丰。汉家陵邑依然在，拟赋西都恐未工。
社燕吟
作者：朱应登
朝代：明

不忍轻飞去，低回绕井栏。情知归计决，祗为别巢难。
秋兴·其二
作者：朱应登
朝代：明

秣陵东下广陵船，一体繁华地接连。遂有吹箫并仙侣，还同拾翠乱婵娟。风飘睡鸭沈檀火，日傍骅骝锦绣鞯。岂是芜城君不见，参军辞赋莫真传。
秋兴二首
作者：朱应登
朝代：明

金陵王气即非遥，龙起濠梁表圣朝。御道北来瞻日月，神宫东望切云霄。花明天阙春游寺，柳暗秦淮夜渡桥。陶谢并驱知忝窃，别来人事转萧条。胡骑凭陵八月风，羽书朝暮九华宫。金吾宿卫临关外，宣府游兵集禁中。燕塞河山天下险，泰陵恩德众心同。谁能补衮供臣职，莫遣宵衣损圣躬。
秋兴二首·其一
作者：朱应登
朝代：明

金陵王气即非遥，龙起濠梁表圣朝。御道北来瞻日月，神宫东望切云霄。花明天阙春游寺，柳暗秦淮夜渡桥。陶谢并驱知忝窃，别来人事转萧条。
秋兴二首·其二
作者：朱应登
朝代：明

胡骑凭陵八月风，羽书朝暮九华宫。金吾宿卫临关外，宣府游兵集禁中。燕塞河山天下险，泰陵恩德众心同。谁能补衮供臣职，莫遣宵衣损圣躬。
秋日登老子说经台台下有道德经石刻并手植柏在焉感而赋此
作者：朱应登
朝代：明

伯阳仙去有高台，紫气销沈望不回。楼观俯看秋色里，函关背指暮云隈。岩前种柏飘玄润，石上翻经暗古苔。问礼谁争宣父长，惭予千载偶能来。
秦人洞
作者：朱应登
朝代：明
体裁：七言绝句

石濑潺湲去不回，春风岁岁碧桃开。洞门窈窕云长锁，只许渔郎一度来。
立春前一日横岭铺见梅戏折一首
作者：朱应登
朝代：明

不羡惊凡目，宁辞涧壑滨。古枝横卧水，香雪远寻人。冒腊垂垂发，迎春故故新。径须愁遽别，邂逅且相亲。
立春过打牛坪
作者：朱应登
朝代：明

汉相留遗爱，千年著驿名。何缘立春日，能过打牛坪。筹策难回运，间关不废耕。人心今易见，成败岂堪评。
立秋后一日过兴隆次韵书怀
作者：朱应登
朝代：明

辞家方首夏，奄忽临秋期。行役良孔艰，运序一再移。那能不夙夜，行露多嵚巇。缅邈亲之庐，阻绝天一涯。心随落日远，目与飞云驰。四月乏一书，何以慰遐思。湖田亦粗给，岁计无厚基。秋稼傥有穫，尚可丰华滋。私言秉昭旷，生产非所治。
繇金州舟行至洵阳
作者：朱应登
朝代：明

理棹出山阿，回舟溯渌波。广烟交远树，飞嶂隐悬萝。地域经秦少，江流入楚多。青楼临广道，已听大堤歌。
罗旧驿壁次王子伯安之什
作者：朱应登
朝代：明

辰山沅水瘴溪头，坐爱芳荪赋倦游。翠竹含风霜后改，青林背日晚来幽。离心巳隔洞庭渚，归梦时过鹦鹉洲。漫讶入滇身万里，昆明池馆汉神州。
胡马图
作者：朱应登
朝代：明

堕地非凡种，房星巳动天。千金辞大宛，万里刷幽燕。苜蓿花初满，关山月屡圆。将军功□□，辛苦四蹄穿。
腾阳元夕
作者：朱应登
朝代：明

殊方节序漫相亲，又见春灯照眼新。秦苑烟花三辅梦，梁州风俗隔年身。千门宛转迎华月，九陌逶迤起暗尘。淮海路迷何所处，孤城深锁独愁人。
自上饶至弋阳舟中杂言
作者：朱应登
朝代：明

驿路千山里，江门二月天。人便春服薄，花爱晚风鲜。熀熀波摇月，飘飘柳带烟。紫骝骄广陌，黄爵败良田。坐理残书角，行看古树颠。兴来还独酌，醉后只高眠。健质何妨远，中流不用牵。平生快意事，几度下滩船。
舟至临清大风晦冥闻过客言谷亭盗贼之势甚剧感而赋此
作者：朱应登
朝代：明

闻说王师北出燕，山东群盗故依然。沙城风起尘如雾，泽国春阴水作烟。过客尽传烽火警，行人愁度谷亭船。平原太守今谁是，慷慨多惭石二千。
褒城道中
作者：朱应登
朝代：明

苍莽昼难分，崎嵚自昔闻。岩居低附谷，磴道直披云。马踏经寒雪，雅翻未夕曛。西夷通蜀路，因诧长卿文。
褒城道中
作者：朱应登
朝代：明
体裁：五言律诗

苍莽昼难分，崎嵚自昔闻。岩居低附谷，磴道直披云。马踏经寒雪，鸦翻未夕曛。西夷通蜀路，因诧长卿文。
观楚人插秧
作者：朱应登
朝代：明
体裁：五言律诗

插禾怜楚俗，田畛绿层层。共道临芒种，那能避郁蒸。歌词人互荅，音节鼓相应。但使民多粒，宁忧谷价腾。
赠刘元瑞守绍兴
作者：朱应登
朝代：明

朝出承明庐，驾言还故乡。当门结旌旆，观者倍生光。故人欣再见，眷眷意难忘。举觞承湛露，颂德咏羔羊。周官十二牧，职贡各殊疆。持子夙夜心，坐致黎庶康。深衷岂念此，但感别日长。相彼水中凫，羽翼同翱翔。风波一失所，望望徒心伤。
赠别蒋子云
作者：朱应登
朝代：明

羁心夜不寐，怀里念前途。明时悼迁斥，末路纷忧虞。秋湍积广岸，初曜开晴湖。诸禽相哀鸣，似亦怜其徒。弭子南泛楫，为余倾一壶。壶倾复淹滞，执手野踌躇。子夙负耿介，怀宝适名都。摛词悲寡和，守道谢群趋。忽谏长杨猎，甘伏东市诛。运违大道隐，事踬神理徂。皇灵幸回眷，死草气复苏。已税金陵驾，尚挽幕中符。官闲足休浣，室迩遂欢愉。远绩不在小，宁子千金躯。
赠别黄子和
作者：朱应登
朝代：明
体裁：古风

举世昧所钦，见客随谐嬉。良朋久寂寥，十载惟君知。把袂执素手，欢悰不自持。人事忽生变，与君长别离。膏车岐路侧，欲发更迟疑。虚名夏厨蝇，短景朝华枝。两心各相许，脉脉无一词。浊泥愧清尘，何以备驱驰。盟言愿有终，白首以为期。
赠蒋子云
作者：朱应登
朝代：明
体裁：五言律诗

别怀无近远，送子即凄然。文采东都守，明时万里迁。江舟回夕浪，汀草暗春烟。却望来时路，长安在日边。
起坐
作者：朱应登
朝代：明

窗含晓日尚熹微，起坐从容意不违。寒菊抱花余旧摘，慈鸦将子试新飞。久知初服无羁束，始信浮名有是非。暂欲展书还弃掷，闲心已习静中机。
辋川
作者：朱应登
朝代：明

秋晚横塘路，方舟转港频。渔人心不极，落日未收纶。水宿无常处，江行自作邻。因悲倦游客，远道独逡巡。
过分水岭有怀同志
作者：朱应登
朝代：明

前岁南过分水关，十月天晴花满山。今年西度分水岭，九秋积雪浮寒影。天时南北有常运，人事蹉跎发深省。中原日夕狼虎多，游子出门行荷戈。鲁儒抠衣蹈白刃，汴京洒血腥黄河。东桥作郡夷门里，南原卧家犹未起。石亭抱璞隐城市，凫塘买田归霅水。有怀幽咄真自知，海内论心竟谁是。春日淮南黄历留，丁丁伐木声相求。此时谁遣不归去，梁令还家尚黑头。
进舟广洋湖宿村舍
作者：朱应登
朝代：明

理棹出林樾，系缆息溪濆。平畴寓耳目，弥望披烟云。秋卉具以腓，时景气犹芬。归栖得故墟，拙疾负夙闻。缱绻盈尊酒，斟酌生微醺。长谢鸾鹄俦，永托雁鹜群。回翔视罻罗，纬繣徒多文。
送刘侍御
作者：朱应登
朝代：明

巴东凉月夜何其，起视明星亦不迟。两岸落梅羌笛里，故园今夕是归期。
送别王临安
作者：朱应登
朝代：明

春风五马出江城，绣臆金腰刺史荣。壮士买牛销旧剑，蛮兵驱象迓前旌。武侯祠下焚香过，判丈山头露冕行。暂去还来知不久，底须回首望宸京。
送姚惟宁出守
作者：朱应登
朝代：明

十月宜阳道，风烟忆旧游。郡斋迎远岫，城郭带寒流。楚俗民多俭，周田岁有秋。居民忘帝力，惟解颂邦侯。
遇仙桥
作者：朱应登
朝代：明
体裁：七言绝句

自信经过路不迷，百花潭水断桥西。重来已隔人间世，惟有閒云渡晚溪。
酬方思道以诗帙见寄
作者：朱应登
朝代：明

方子还山中，两度寄诗帙。怜余方在疚，报答百不一。故人枉相存，所恨越阡术。江南十月交，山中稼应毕。天寒脆榆柳，霜重熟枣栗。理瓮得旧醅，攀崖割新蜜。既可欢亲颜，亦堪悦家室。吾翁嗟已晚，念此重有失。尚幸老毋康，粗以慰篷筚。人生归有道，贫贱匪所恤。作诗谢同怀，商风振瑶瑟。
野中作
作者：朱应登
朝代：明
体裁：古风

细细朝雨零，纤纤麦苗长。丁夫荷锄出，所至成偃仰。林喧群意动，山空百泉响。佳境偶独逢，无人共幽赏。
闻笛
作者：朱应登
朝代：明

杨柳垂垂发，何堪一笛风。飘飖振虚壑，飒沓入长空。月暗关山迥，江回泽国穷。扁舟无寄托，万里奈渔翁。
陪乔侍御自白鹿洞再访开先寺
作者：朱应登
朝代：明

鹿洞意巳惬，龙池渴未消。还随持节使，重过濯缨桥。涉水凉生袜，扪萝翠染绡。行行浑不倦，去去即非遥。路转山交股，峰回草没腰。险中频却马，狭处仅容轺。异迹多存古，幽期自远嚣。石眠闻晋史，台隐记梁昭。泉似中天落，云疑万壑摇。南风清泱暧，西日下岑寥。选胜欣初霁，探奇遂诘朝。浮岚频近眼，五老若为招。
雨后晚眺
作者：朱应登
朝代：明

小雨经檐尽，残阳隐树低。迎曛花气合，向夕野容迷。宝刹流云外，金塘去鸟西。吾生江海意，随分此卑栖。
雨雪曲
作者：朱应登
朝代：明

行道广且深，霏雪何飘飏。晨风无终极，烈烈吹我裳。长冰断四泽，灏景瀰八荒。遥曭达周原，廓哉无何乡。迫观古岩侧，碛路如羊肠。猎人携犬至，穷兽走彷徨。仆饥委道陬，马疲不能行。戍旗动高隧，云是甸子冈。超骧愧局步，踯躅徒自伤。
题苍洱
作者：朱应登
朝代：明
体裁：七言绝句

风前洱水白泱泱，云里苍山晚更苍。六诏只今归一统，残碑犹说段平章。
黄鹤楼宴集次答李子承裕之作
作者：朱应登
朝代：明

把酒江楼坐不归，高情向我重相违。路通滇海人南去，山近衡阳雁北飞。避世每思詹尹卜，解嘲谁讶子云非。相将更上层梯立，閒看浮云蔽晚晖。
龙泉寺
作者：朱应登
朝代：明

哀牢汉南徼，讶尔学西天。凿石开龙象，穿山引梵泉。胡奴长礼佛，法侣共安禅。暂暇来相访，难同静者缘。
龚家渡即事
作者：朱应登
朝代：明

白沙清濑绕江村，槿叶藤花护竹门。饷妇壶浆依畎亩，野翁蓬跣对儿孙。雨肥禾稼秋堪饱，俗尚陶匏礼不繁。安得卜居同栗里，未须多事觅桃源。
吊梅道人墓
作者：朱应祥
朝代：明
体裁：七言绝句

梅老清风不可招，橡林寒雨日萧萧。武塘一曲烟霏外，山寺钟声落暮潮。
澹沧泾
作者：朱应祥
朝代：明
体裁：七言绝句

湖上微风荡水开，鸟声飞过钓鱼台。暖云欲作桃花雨，一片轻阴柳外来。
绝句
作者：朱应祥
朝代：明
体裁：七言绝句

江面微风泻浪开，鸟声啼过钓鱼台。煖云欲送桃花雨，一片阴从柳外来。
东湖曲
作者：朱应辰
朝代：明
体裁：乐府曲辞

曲岸香风起，汀洲采白蘋。鸳鸯浮绿水，偷眼荡舟人。
元夕
作者：朱应辰
朝代：明

阖闾城里又元宵，白屋残灯照寂寥。却忆旧时风景好，琉璃光里听笙箫。
山中书事二首
作者：朱应辰
朝代：明

支筇步履踏莓苔，小院无人燕子来。最是东风难管领，梨花落尽杏花开。山青云白斗争高，石路萦纡接野桥。几个长松高出屋，门前杨柳未成条。
山中书事二首·其一
作者：朱应辰
朝代：明

支筇步履踏莓苔，小院无人燕子来。最是东风难管领，梨花落尽杏花开。
山中书事二首·其二
作者：朱应辰
朝代：明

山青云白斗争高，石路萦纡接野桥。几个长松高出屋，门前杨柳未成条。
有感
作者：朱应辰
朝代：明

寥落无堪过半生，三年假馆未归耕。且从五斗了朝夕，不与群儿相送迎。照眼梅花情思好，负暄鸟雀羽毛轻。柴门近对清江曲，坐见晚潮来复平。
杨花
作者：朱应辰
朝代：明

三月江头飞送春，扑人随马断人魂。隔帘撩乱春无影，着水廉纤雪有痕。燕带残香飞又落，鱼吹小点吐还吞。可怜天性何轻薄，化作青萍不托根。
梦醒
作者：朱应辰
朝代：明

梦醒方床夜四更，纸窗残月弄微明。数声柔橹过湖去，又是邻家早入城。
禽言四首
作者：朱应辰
朝代：明

泥滑滑，雨霏霏。雨深没行路，泥溅游子衣。浣衣无人勿复道，天寒路黑将安归。提胡卢，三三两两晴相呼。邻家有酒还能沽，明朝趁晴看花去，去年杏花知在无。婆饼焦，小麦黄熟长齐腰。刈麦作饼婆为喜，岂料南山日日雨。雨多麦损不可食，虽欲婆嗔那复得。脱布裤，阴雨漫漫雨将暮。千声万声唤归妇，妇归忽生怒。妇去有归处。明日雨声干，匆匆还逐去。
禽言四首·其三
作者：朱应辰
朝代：明

婆饼焦，小麦黄熟长齐腰。刈麦作饼婆为喜，岂料南山日日雨。雨多麦损不可食，虽欲婆嗔那复得。
禽言四首·其二
作者：朱应辰
朝代：明

提胡卢，三三两两晴相呼。邻家有酒还能沽，明朝趁晴看花去，去年杏花知在无。
禽言四首·其四
作者：朱应辰
朝代：明

脱布裤，阴雨漫漫雨将暮。千声万声唤归妇，妇归忽生怒。妇去有归处。明日雨声干，匆匆还逐去。
秋夜
作者：朱应辰
朝代：明

鼓角动谯楼，星河烂不收。梧桐双井月，砧杵一城秋。坐久销清夜，时危易白头。旧游零乱尽，归兴满南州。
蛾眉岩
作者：朱应辰
朝代：明
体裁：古风

东安多奇岩，啸岩居第一。九龙即次之，显圣亦其匹。负郭称幽岩，九洞皆堪述。公馀遍得观，蛾眉尚遗失。初秋抵龙溪，有僧来扣膝。愿借此岩栖，焚香礼仙佛。因检邑乘看，载之颇详悉。命驾速往游，名果当其实。中湾似眉然，幽潜更閟密。上有天然窝，雕琢难施术。无乃造化工，幻此神仙室。神仙杳莫寻，造化妙难诘。潜隐远尘凡，长生或可必。蛾眉虽无言，我游当寓笔。
题管仲姬画竹
作者：朱应辰
朝代：明
体裁：七言绝句

夫人写竹如写字，不堕画家蹊径中。料得山房明月夜，晴窗叶叶动秋风。
子夜歌
作者：朱应龙
朝代：明
体裁：五言绝句

相约采芙蓉，来往湘江边。湘江雨方重，无晴不见莲。
悲歌
作者：朱应龙
朝代：明
体裁：古风

得书如见故人，寄书如见故乡。心念久，客感结自伤。欲留无亲好，欲归无舟车。忼忾不能默，泣下沾罗�。
懊憹歌
作者：朱应龙
朝代：明
体裁：五言绝句

白航张青帆，载侬欢子去。风生柳树间，飘扬落何处。
桃叶歌
作者：朱应龙
朝代：明
体裁：古风

桃叶复桃叶，下覆根与柯。渡河今巳惯，不复畏风波。
短歌行
作者：朱应龙
朝代：明
体裁：四言诗

人生几何，乐少忧多。彼逝者日，如江如河。歌当以谣，莫如心劳。何以忘忧，惟有松乔。我思故人，在河之濒。欲往从之，度涯涉津。皎皎月明，驾言宵征。唯君之故，不遑自宁。桂楫兰舟，汎彼中流。今夕何夕，载酒遨游。临风鼓瑟，中心弗郁。弗郁者何，所怀非一。黄鹄高翔，日远故乡。徘徊中道，风云激扬。山忘其高，海忘其深。智哉古人，实获我心。
挽朱长史伯贤
作者：朱廉
朝代：明
体裁：七言律诗

昭代声名被八埏，吾宗文采更辉然。曾持史馆《春秋》笔，复入王门醴酒筵。他日淩烟期画像，一朝驭气逐飞仙。绝奇喜有徐卿子，翠石馋铭照九泉。
次朴庵韵
作者：朱廷声
朝代：明
体裁：七言律诗

有山翼翼临江郭，山卓楼高四望赊。隔岸淡烟笼野寺，平湖浅水漾秋沙。个中风景浮三岛，天下车书混一家。长笛一声人去远，万年形胜壮龟蛇。
杜字
作者：朱廷立
朝代：明
体裁：七言绝句

愁烟积雨过芳辰，乍喜浓阴绿树新。杜宇多情啼不歇，山中可有未归人。
登黄鹤楼
作者：朱廷立
朝代：明
体裁：七言律诗

乘鹤仙人已窈冥，登楼予亦若生翎。朝宗襟抱随江汉，燕集衣冠近日星。郢邸望仍天子气，别山会识夏王灵。朋游何必辞杯酌，万里风吹醉易醒。
久雨
作者：朱弥鍗
朝代：明
体裁：五言律诗

春雨同秋雨，轻寒作峭寒。莺声犹謇涩，花片渐摧残。宿雾难开日，层波正涌澜。韶华宁久恋，转眼惜春阑。
宫词
作者：朱弥钳
朝代：明
体裁：七言绝句

长门芳草绿茸茸，辇路年来草渐封。怪杀海棠花上月，夜深偏照绣帏重。
悼鹤
作者：朱彦昌
朝代：明

仙禽羽化入冥冥，空想飞魂尚在阴。赤壁江寒那有梦，青城天远杳无音。忍言骨骼堪为笛，每动心情肯劈琴。愁杀山人眠蕙帐，夜深谁伴野猿吟。
松亭
作者：朱彦昌
朝代：明

窗户通云气，藤萝补屋茆。欲符丁固梦，故结谪仙巢。春酿花为酒，时飧叶作殽。拟从风月夜，共听响生匏。
桐江钓隐
作者：朱彦昌
朝代：明

富贵非吾愿，烟波足自娱。西风双鬓短，夜月一身孤。野棹时时鼓，村醪日日沽。不知江海上，曾有故人无。
楮被
作者：朱彦昌
朝代：明

一幅真纯织不成，寒波濯涤绝纤尘。白云影落茆檐夜，晴雪光涵斗帐春。拥鼻想无天上梦，禦寒偏济世间贫。要知谁与同清苦，窗外梅花是故人。
环溪亭
作者：朱彦昌
朝代：明
体裁：七言律诗

一曲清江抱画栏，入窗如在落星湾。红尘隔断花香外，白鸟飞来镜影间。蝌蚪旧藏书帙净，蜻蜓长立钓丝闲。何由动我山阴兴，却棹扁舟雪夜还。
赠道会涂志清领职归宜黄
作者：朱彦昌
朝代：明

羽衣来自五云端，策赐黄麻墨未乾。梅福南昌成吏隐，葛洪勾漏本仙官。一声白鹤横江夜，三尺青蛇出袖寒。归到凤山春满屋，绛桃花发绕江干。
送御史大夫邓公西征
作者：朱彦昌
朝代：明
体裁：七言律诗

今代麒麟第一功，从龙飞渡大江东。彤弓锡宠专征伐，铁券铭勋誓始终。龙虎亲军遥动地，凤凰台阁远生风。不知幕下谁参佐，珠履三千尽石洪。
题桃源图
作者：朱彦昌
朝代：明

当时秦鹿走中原，天下纷纷孰可论。黔首已沾新雨露，白云犹隔旧乾坤。水流花谢长三月，犬吠鸡鸣自一村。我昔荆湖询往事，茫茫烟浪几黄昏。
赠廖道南
作者：朱彦汰
朝代：明
体裁：七言律诗

夐比神仙翰苑清，更无荆棘向人生。覆瓯名位称良史，补衮才猷辅圣明。视草彩鸾挥翰集，宣麻棠鹊蹴花鸣。槐厅风静听铃索，一室焚香惬素情。
丹台梅月
作者：朱彩
朝代：明
体裁：五言律诗

仙子烧丹处，梅梢皓月升。只闻花有气，不见鹤呈形。湿雾笼银汞，寒烟抹翠屏。诗家应得趣，门向夜深扃。
北桥春舫
作者：朱彩
朝代：明
体裁：五言律诗

雨后春波涨，浮桥铁缆宽。游人天上过，骏马镜中看。界破一川绿，平分两地寒。诗筒闲玩月，吟绕碧栏干。
暮秋偶成
作者：朱彰
朝代：明
体裁：七言绝句

老去逢秋鬓已霜，石田茅屋半荒凉。商声一曲人谁听，疏雨南山豆叶黄。
赋得鸟啼人不见花落树犹香
作者：朱彰
朝代：明
体裁：五言律诗

为有寻山癖，行行入翠微。径深啼鸟缓，风定落花稀。湿藓香黏屐，晴岚暗上衣。自然幽兴惬，吟赏暮忘归。
偶题
作者：朱德琏
朝代：明

偶闻《渌水曲》，欲托黄金徽。弦手不相应，心随别鹤飞。
寄弟君典
作者：朱德琏
朝代：明

搔首飞蓬四载馀，尔音听玉几回虚。天边雁阵都成字，壁上蜗涎宛作书。露草侵阶苍藓滑，烟罗绕径绿筠疏。何堪骨肉同寥落，南北无由慰索居。
华山
作者：朱志𡐤
朝代：明
体裁：七言律诗

万仞巍峨出自然，巨灵手劈是何年。三峰秀出云霄外，一掌高擎日月边。李白问天登绝顶，陈抟傲世隐危巅。何当稳步长梯上，摘取峰头玉井莲。
送淩汉章还苕
作者：朱志𡐤
朝代：明
体裁：七言律诗

束书孤剑别西秦，红树青山泼眼新。千里风尘双短鬓，五湖烟水一闲身。梦回孤馆寒砧急，望入遥空候雁宾。料得纪行多赋咏，云笺无惜寄《阳春》。
道家山
作者：朱恪
朝代：明

胜游何处觅蓬莱，十二栏杆迤逦开。丹灶火销龙虎伏，碧梧枝老凤凰来。春风瑶草烟霞窟，夜雨桃花锦绣堆。一自仙人骑鹤去，石坛陈迹半苍苔。
送吴平川判府致政归桐城
作者：朱恬烁
朝代：明
体裁：五言律诗

归路东风晚，悽心向夕烟。青山相送日，白首倦游年。人渡春江上，帆飞暮雨前。知君投老去，生事在林泉。
山行
作者：朱恬烄
朝代：明
体裁：五言绝句

为访林栖叟，何妨石径长。白云生谷口，处处药苗香。
秋兴
作者：朱恬烄
朝代：明
体裁：七言律诗

池阁萧条竹径通，闲来幽兴检诗筒。未须弦管翻新曲，自有琴尊对晚风。斜日断云帘影外，疏林落叶杵声中。悲秋莫话当年事，且向遥天数塞鸿。
春日闲述
作者：朱恬烆
朝代：明
体裁：五言绝句

睡起情愈懒，烟萝地自迷。开尊惜迟暮，片月挂松西。
感遇
作者：朱恬烷
朝代：明
体裁：古风

候虫鸣虚堂，明月照高树。佳人不我过，相思隔云路。人生无百龄，奄忽若朝露。努力求功名，名成发已素。穷通各有时，达人守天赋。
过柏谷山英上人旧居
作者：朱恬烷
朝代：明

袈裟挂壁锡依台，寂寞空门生碧苔。坐久不闻钟磬响，满庭残月杏花开。
同吕二人话别
作者：朱恬焯
朝代：明
体裁：五言律诗

此会情何极，明朝遽别筵。霜清枫叶路，秋老菊花天。百越家邻海，三垂地近边。相思应有赋，月定几回圆。
四月八日过昭觉禅院同诸宗丈赋得松字
作者：朱恬焯
朝代：明
体裁：七言律诗

石龛幡影闪金容，此日曾闻浴九龙。心印始归香象迹，法轮更断野狐宗。风传钟磬流空谷，天落云霞拂古松。杰阁还登一西望，万年佳气暧诸峰。
寄怀刘紫山侍御回自滇南
作者：朱恬焯
朝代：明
体裁：七言律诗

桄榔几度感花开，乡国传书不易来。曾醉离亭牵我梦，因思佐郡识君才。滇南风壤三年尽，天畔星槎万里回。遥望旧知秋欲杪，月明何处是行台。
送程太守存斋之任睢阳
作者：朱恬焯
朝代：明
体裁：古风

八月一日天泬寥，使君南发驰星轺。双旌何悠悠，五马亦萧萧。骈筵出祖拥溪桥，桥边杨柳垂长条。欲言不言各踟蹰，西风袅袅吹征袍。睢阳雄峙梁宋郊，两歧五裤成歌摇。公衙寂寂画帘卷，白日皎皎青天高。蹇馀久钦道义重，与君况是金兰交。一日不见心已思，讵忍咫尺千里遥。握手送君还留君，侧身南望空郁陶。
夏夜寄怀谢山人时客汾阳
作者：朱恬爖
朝代：明
体裁：五言律诗

良夜孤清赏，怀君倍黯然。离居三岁似，明月几回圆。紫塞云边树，青山雨后天。相思写不尽，寂寞有冰弦。
闻砧
作者：朱恬爖
朝代：明
体裁：五言律诗

何处砧声急，空闺入夜闻。哀音流素月，寒响彻秋云。梦断卢龙远，天高白雁分。谁能将妾意，万里报夫君。
觞流浈曲
作者：朱惠
朝代：明

水绕山环路几重，乐游谁放酒杯空。展茵石上荫幽翠，浮斝波间堕落红。南涧衣冠今日再，兰亭赋咏此情同。稀奇物色迷人目，疑在山阴罨画中。
景德八咏 其一 幽澜泉
作者：朱愚
朝代：明
体裁：五言绝句

昔闻神女降，凿出灵泉异。一勺何清泠，惠山可同志。
景德八咏 其七 洗钵池
作者：朱愚
朝代：明
体裁：五言绝句

斋馀散禅虑，悦静不闻钟。持钵临流洗，有时惊卧龙。
景德八咏 其三 萝屋月
作者：朱愚
朝代：明
体裁：五言绝句

青山在屋上，碧萝晓明月。照见屋下人，浮生落秋叶。
景德八咏 其二 大悲阁
作者：朱愚
朝代：明
体裁：五言绝句

高阁湛虚明，一心照千佛。本向西方来，不随西日没。
景德八咏 其五 雨花台
作者：朱愚
朝代：明
体裁：五言绝句

忽散瑶台雨，天花世所奇。山人无结习，清净守寒饥。
景德八咏 其八 补衲亭
作者：朱愚
朝代：明
体裁：五言绝句

老衲密密缝，百结烦千辛。已交木上坐，不染世间尘。
景德八咏 其六 翻经室
作者：朱愚
朝代：明
体裁：五言绝句

一室斗来大，退藏聊洗心。楞严有秘旨，披览极幽寻。
景德八咏 其四 竹炉烟
作者：朱愚
朝代：明
体裁：五言绝句

活火煎活水，日夕沸空闻。客来且吃茶，坐煖潇湘云。
梅道人墓
作者：朱愚
朝代：明
体裁：五言律诗

问幽凭杖履，鹤化只苍枝。高树犹喧鸟，残阳有断碑。神飞名在墓，情到石留诗。千载梅花梦，春风细草知。
献山仰高亭秋眺用八音冠
作者：朱愚
朝代：明
体裁：七言律诗

金鳌峰顶试春袍，石磴云梯步步劳。丝奏五弦虞气象，竹开三径晋英豪。匏形俯视沧溟小，土力终成泰华高。革豹有怀天咫尺，木樨花发巳多遭。
胥山
作者：朱愚
朝代：明
体裁：七言律诗

画船萧鼓振山灵，伍子无碑陆有铭。寒食古今多涕泪，春风花柳半飘零。重泉不照深杯月，怪石空遗老剑星。慷慨峰头歌一曲，游人争倚醉中听。
夏日登万佛楼次朱使君韵
作者：朱慎钟
朝代：明
体裁：七言律诗

天半岧峣峻阁开，自公多暇兴悠哉。凭虚几见空王在，结夏谁招使者来。贝叶迎风翻鹿苑，香云散雨落蜂台。倚阑欲和阳春曲，惭愧登高作赋才。
落花诗次文徵仲韵二首
作者：朱承爵
朝代：明

雨雨风风太惨情，眼前红白霎时盈。骎寻紫燕穿香户，寂寞红鹃哭锦城。短梦一场春事散，好怀三月客愁轻。明朝急就东园醉，试取残诗补得成。少妇含情半自伤，有丹疑可驻春光。樽前好事风前影，雨底残脂泪底妆。倩此落霞烘老圃，趁他飞絮绕横塘。珠帘锦瑟南朝怨，乐府谁翻字字香。
落花诗次文徵仲韵二首·其一
作者：朱承爵
朝代：明

雨雨风风太惨情，眼前红白霎时盈。骎寻紫燕穿香户，寂寞红鹃哭锦城。短梦一场春事散，好怀三月客愁轻。明朝急就东园醉，试取残诗补得成。
落花诗次文徵仲韵二首·其二
作者：朱承爵
朝代：明

少妇含情半自伤，有丹疑可驻春光。樽前好事风前影，雨底残脂泪底妆。倩此落霞烘老圃，趁他飞絮绕横塘。珠帘锦瑟南朝怨，乐府谁翻字字香。
寄环浦郑公
作者：朱拱樋
朝代：明
体裁：五言律诗

洒泪三年别，论心千里同。断鸿闽海阔，落木楚天空。忧世存孤议，传经抗古风。无缘从杖屦，吟啸武夷中。
挽沈浔州禹文
作者：朱拱樋
朝代：明
体裁：五言律诗

沈约元多病，如何事远游。一麾才欲展，万里瘴先投。茂苑猿空怨，苍梧云更愁。旅魂招未得，萧索不胜秋。
夏日宴伯王园
作者：朱效钖
朝代：明
体裁：五言律诗

避暑梁王苑，楼深翠竹间。风生三径爽，日映八窗关。作赋依芳沼，开尊对远山。中林容小阮，醉后未言还。
寄木兰长老
作者：朱敞
朝代：明
体裁：七言律诗

木兰洲上梵王家，门掩松云礼法华。有锡未凌沧海去，无山时见白云遮。十年梦断芙蓉酒，几度香生茉莉茶。遥忆暮龛禅定处，清风明月满天涯。
江村夜雨
作者：朱敬錪
朝代：明
体裁：五言律诗

骤雨连山黑，荒村夜色侵。潇潇沾暗壁，飒飒动秋林。江雁湿难度，草虫寒更吟。愁人当此夕，寂寞倍关心。
曹阶人状头招饮以诗见嘲因和之以诗
作者：朱文
朝代：明
体裁：古风

我爱曹公子，风流多蕴藉。二十夺状头，三十称诗伯。长剑倚青天，高门列画戟。叱咤生风云，六诏流惠泽。富贵不骄人，功名垂竹帛。玩世馀青眼，襟怀原自白。广交天下士，美酒能招客。好景不独赏，良辰各须惜。捧出紫霞杯，相逢倾玉液。觥筹相交错，追欢忘形迹。漫漫雨花天，天乐奏于席。暑气顿然消，凉风生两腋。不减禊兰亭，今朝兴共适。诘朝期南明，仍话松间石。我归倩人扶，倒著软沙帻。童子双鼓掌，笑同山公癖。
赵丽华席上赋别
作者：朱斗儿
朝代：明
体裁：七言绝句

妾舟西发君舟东，顷刻天生两处风。此去云山天际渺，寸心千里附冥鸿。
送人
作者：朱斗儿
朝代：明
体裁：七言绝句

扬子江边送玉郎，柳丝牵挽柳条长。柳丝挽得行人住，多向江头种两行。
送人
作者：朱斗儿
朝代：明

杨子江边送玉郎，柳丝牵挽柳条长。柳丝换得行人住，多向江头种两行。
卜算子
作者：朱无瑕
朝代：明

梧叶荐新凉，好梦欺人短。数尽铜壶漏更长，别院砧声远。疏雨滴芭蕉，肠被西风断。何处寒蛩哀雁中，芦管吟秋怨。
对月
作者：朱无瑕
朝代：明

一帘明月白纷纷，宝鸭香消欲断魂。侍女错传心上事，错将花柳怨黄昏。
春闺
作者：朱无瑕
朝代：明

春和喧百鸟，寂寞坐春朝。蝉鬓少新洗，卖花声过桥。
春闺怨
作者：朱无瑕
朝代：明

学语新莺惊梦起，红妆满树催桃李。年华不管是风情，十二阑干春独倚。
游子
作者：朱无瑕
朝代：明

北雁竞南飞，寒风正凛冽。客思倦长途，妾心伤久别。厌闻残漏声，愁见不圆月。日日数归期，空教泪成血。
秋闺曲
作者：朱无瑕
朝代：明

芙蓉露冷月微微，小院风清鸿雁飞。闻道玉门千万里，秋深何处寄寒衣。
芭蕉雨
作者：朱无瑕
朝代：明

滴破愁中梦，听残叶上声。新诗题未得，偏送别虽情。
赋得霜上月
作者：朱无瑕
朝代：明

夜色凉如水，霜华共月明。谁招青女出，来伴素娥行。
闺梦
作者：朱无瑕
朝代：明

清霜飞急漏声迟，遥夜孤帏忆别离。幽梦欲成明月去，却凭何处照相思。
岁暮柯亭道中
作者：朱显
朝代：明
体裁：五言律诗

行旅正纷然，危亭古道边。晚峰千树雪，寒陇几家烟。孤棹荒城外，归心去鸟前。浮踪未能定，况复值残年。
次邹恤部颖泉谢宴
作者：朱显槐
朝代：明
体裁：五言律诗

小园一雨足，次第百花开。江白孤舟去，天青一鸟来。林香时扑坐，柳色竞侵杯。借问西邻客，怀人日几回。
送杜学谕擢国子先生
作者：朱显槐
朝代：明
体裁：七言律诗

江天岁晚雪初晴，有客鸣珂上帝京。楚士久知宗杜佑，胄师今得见阳城。桥门壁水环经席，驿路梅花拥去旌。谁谓儒官稀树立，熙朝冢宰颂文清。
黄鹤楼宴集
作者：朱显槐
朝代：明
体裁：七言律诗

突兀高楼正压城，倚阑长啸楚天横。千年栋宇留仙迹，万里帆樯趁客程。满目江山挥洒兴，一时冠盖盍簪情。狂来共折梅花嗅，仿佛城头起笛声。
喜雨
作者：朱曜
朝代：明
体裁：七言绝句

一犁春雨润新田，小犊还宫老牸眠。笑摘园蔬漉村酿，夜灯儿女说丰年。
题陈清之画
作者：朱曜
朝代：明
体裁：七言绝句

钓罢烟江发棹欧，夕阳归路柳风和。明朝挟网来须早，水涨桃花鱼正多。
七夕雨
作者：朱曰藩
朝代：明

阁道中宵急雨鸣，遥怜牛女渡河情。吴台惊鹊飞来重，长信流萤洗后明。不谓金壶能续漏，祇缘玉箸剩沾缨。江湖亦有佳期隔，愁见兰涛混太清。
七月望夜亭上
作者：朱曰藩
朝代：明

城外重湖已合围，双流分月泻青辉。积阴遂见秋风起，行潦休惊海水飞。袅袅银河低案户，涂涂玉露稍沾衣。季鹰元不营当世，岂为鲈鱼始忆归。
中元日斋中作
作者：朱曰藩
朝代：明

陶枕单衾障素屏，空斋独卧雨冥冥。辋川旧拟施为寺，内史新邀写得经。窗竹弄秋偏寂历，盂兰乞食信飘零。年来会得逃禅理，长日沈冥不愿醒。
临春曲
作者：朱曰藩
朝代：明

阁上张星旧在天，阁中璧月夜仍圆。云欹宿鬒初临镜，风砑乾红未襞笺。两臂舞钗金阿那，一声歌树玉婵娟。君王万岁欢无极，肯信江花易夕烟。
云中乐
作者：朱曰藩
朝代：明

塞门杨柳未经霜，锦帕貂裘马上妆。带得相思出关去，银钗岭上断人肠。
夏日闲居作
作者：朱曰藩
朝代：明

双树苍苍玉不如，牵风弄日庇闲居。床前竹冷新铺簟，架上梅过自曝书。散骑直庐谁偃息，平津客馆久丘虚。种瓜莫道东门近，肯为鸣驺暂倚锄。
孟夏二十七日行田杂歌三首
作者：朱曰藩
朝代：明

草阁南东霁海烟，万家耒耜雨余天。更怜村妇多新饷，潮落平沙蛤蚌鲜。雨过青坪不见人，剪茸新鹿白如银。数声鼓笛丛祠近，知是祈年赛水神。田田荷叶太湖西，千队鸳鸯掠水低。却似吴娘机上见，绿罗初？锦茸齐。
孟夏二十七日行田杂歌三首·其一
作者：朱曰藩
朝代：明

草阁南东霁海烟，万家耒耜雨余天。更怜村妇多新饷，潮落平沙蛤蚌鲜。
孟夏二十七日行田杂歌三首·其三
作者：朱曰藩
朝代：明

田田荷叶太湖西，千队鸳鸯掠水低。却似吴娘机上见，绿罗初？锦茸齐。
孟夏二十七日行田杂歌三首·其三
作者：朱曰藩
朝代：明
体裁：七言绝句

田田荷叶太湖西，千队鸳鸯掠水低。却似吴娘机上见，绿罗初�锦茸齐。
孟夏二十七日行田杂歌三首·其二
作者：朱曰藩
朝代：明

雨过青坪不见人，剪茸新鹿白如银。数声鼓笛丛祠近，知是祈年赛水神。
家园种壶作
作者：朱曰藩
朝代：明

春柳半含荑，春鸠屋上啼。弱苗何日引，长柄得谁携。瓠落非无用，鸱夷爱滑稽。挥锄不觉倦，新月在楼西。
寄程自邑
作者：朱曰藩
朝代：明

一代空同子，人人愿执鞭。赠君诗满箧，恨我见无缘。绿水蓬池上，黄华艮岳颠。平生高李遇，徒感昔游篇。
寄程自邑淮上
作者：朱曰藩
朝代：明

梁苑沙墩路几千，客情冷落逼残年。兔园宾酒樊楼妓，一曲琵琶欲雪天。
寄答王子新
作者：朱曰藩
朝代：明

两家父子擅风流，江左相看三十秋。徐庾争吟玉台体，王谢久阔乌衣游。客夜红灯何处酒，病山黄叶隔年楼。西洲风恶船难系，空遣多情怨莫愁。
寒食
作者：朱曰藩
朝代：明

水满春湖花满城，况逢寒食雨初晴。花深不碍秋千出，水阔从教舴艋行。午憩旗亭分杏酪，夜归饧市有箫声。多情一树山梨白，小立柴门待月明。
对雨柬徐杨二先辈
作者：朱曰藩
朝代：明

长安飞雨洒轻埃，万户千门画里开。雾树稍迷蓬阁观，烟丝犹袅建章台。故园红药谁同赏，旅榻青苔客不来。莫怪残春倍惆怅，一山风景各衔杯。
广心楼绝句为杨升庵赋
作者：朱曰藩
朝代：明

楼西鹦哥树，单栖铁鹦哥。儿童作蛮语，花鸟入滇歌。停云独倚阑，扣门问来使。云是张公子，永昌送诗至。
广心楼绝句为杨升庵赋·其一
作者：朱曰藩
朝代：明

楼西鹦哥树，单栖铁鹦哥。儿童作蛮语，花鸟入滇歌。
广心楼绝句为杨升庵赋·其二
作者：朱曰藩
朝代：明

停云独倚阑，扣门问来使。云是张公子，永昌送诗至。
感辛夷花曲
作者：朱曰藩
朝代：明

昨日辛夷开，今朝辛夷落。辛夷花房高刺天，却共芙蓉乱红萼。小山桂树犹连卷，五湖荷花空绰约。连卷绰约宜秋日，端居独养征君疾。高枝朵朵艳木莲，密叶层层赛卢橘。山鬼已见驾香车，文人应是梦彩笔。辛夷辛夷何离奇，照水偏宜姑射姿。萧晨东海霞光烂，玄夜西园露气滋。檀心倒卷情无限，玉面低回力不支。见说东都便露坐，惟应御史沄风吹。此花爱逐东风暖，故人逸韵嵇中散。山阳闻有合欢斋，石湖亦筑辛夷馆。袅袅岩栊碧树圆，纷纷涧户香花满。坞里王孙旧路长，卷中裴迪新诗短。新诗已旧不堪闻，江南荒馆隔秋云。多情不改年年色，千古芳心持赠君。
无题和王子新
作者：朱曰藩
朝代：明

葱菁玉树宫槐陌，婀娜纤腰杨柳枝。多病心情寒食后，小楼风雨落花时。阳台永夜难为梦，洛浦微波可寄词。何许鉴侬心独苦，朝来青镜有垂丝。
朱曰藩寄升庵先生一首
作者：朱曰藩
朝代：明

亭花落尽鹧鸪飞，吉甫台边春事稀。锦水毓华添丽藻，禺山金碧有光辉。僰中僮隶传书至，煎上人家沽酒归。笑挈一壶江浦去，轻红刚值荔枝肥。
枕流桥避暑口号
作者：朱曰藩
朝代：明

竹床花簟坐萧闲，好是侬家销夏湾。谁道屏风无九叠，彩云飞作洞庭山。
桥上纳凉即事口号
作者：朱曰藩
朝代：明

上林献赋恨空回，水驿冰鲜夜半催。枕上笙箫听渐近，杨梅卢橘过江来。
楼鸦
作者：朱曰藩
朝代：明

年年银汉桥成后，楼上昏鸦接翅归。御史府中栖未稳，倡家树里听应稀。绿垂槐穗藏朝雨，红入莲衣浴晚晖。春去秋来浑底事，只输鸿雁塞门飞。
次韵何元朗罢官之作
作者：朱曰藩
朝代：明

千古钟山拥晋京，门前淮水为谁清。即看江令还家日，不作平原羁宦情。异代风流草市宅，故园离乱柘林莺。东田见说堪行乐，莫怪经旬懒入城。
泾上夕眺柬友人
作者：朱曰藩
朝代：明

台下平池池上花，春风无日不山家。红藏坞壁攀危磴，绿浸阑干系短查。小市渐沽寒食酒，中林长隔美人车。夕曛也恋西枝好，不管城头已暮鸦。
泾上西斋书怀寄吴兴一庵唐丈
作者：朱曰藩
朝代：明

连朝零雨掩柴关，树色苍苍别院间。倦倚小童呼鹿鹿，戏抛残果乞山山。淹留出岫云心懒，拓落当窗石性顽。惟是采真秋兴逸，白蘋长梦霅溪湾。
泾西杏花杂兴
作者：朱曰藩
朝代：明

张村赵村与吴村，千古空牵艳客魂。墙东一树秾如锦，莫怪先生独闭门。成都才子玉堂仙，一谪南中三十年。锦树烘春枝袅月，夜来新梦到连然。
泾西杏花杂兴·其一
作者：朱曰藩
朝代：明

张村赵村与吴村，千古空牵艳客魂。墙东一树秾如锦，莫怪先生独闭门。
泾西杏花杂兴·其二
作者：朱曰藩
朝代：明

成都才子玉堂仙，一谪南中三十年。锦树烘春枝袅月，夜来新梦到连然。
清明扬州道中忆王端公
作者：朱曰藩
朝代：明

江花江草净春烟，北望空怀乘兴船。水国人家种杨柳，清明士女竞秋千。客厨未乞龙蛇火，旅食频催犬马年。遥想风流王柱史，西台银烛柘枝颠。
湖上送友人还吴门
作者：朱曰藩
朝代：明

湖上桃花瞥眼娇，鸱夷舟稳卧吹箫。谁能载得西施去，却弄吴王送女潮。
滇南七夕歌忆升庵杨公因寄
作者：朱曰藩
朝代：明

一宵争抵一年长，犹度金针到绣床。天下真成长会合，昆明池上两鸳鸯。彩袖飞来山上山，小楼金马堕云鬟。柰花满地无人扫，二十年前菩萨蛮。锦窠何必夺丘迟，毕竟还他蜀锦奇。近日锦官空擅巧，博南山下乞蛮姬。
滇南七夕歌忆升庵杨公因寄·其一
作者：朱曰藩
朝代：明

一宵争抵一年长，犹度金针到绣床。天下真成长会合，昆明池上两鸳鸯。
滇南七夕歌忆升庵杨公因寄·其三
作者：朱曰藩
朝代：明

锦窠何必夺丘迟，毕竟还他蜀锦奇。近日锦官空擅巧，博南山下乞蛮姬。
滇南七夕歌忆升庵杨公因寄·其二
作者：朱曰藩
朝代：明

彩袖飞来山上山，小楼金马堕云鬟。柰花满地无人扫，二十年前菩萨蛮。
燕薁引
作者：朱曰藩
朝代：明

上林苑西重阴垂，汉家马乳秋累累。群臣未拜金盘赐，正是文园病渴时。尝言逾淮橘为枳，淮南亦种燕薁子。一朝偶患齐后疟，七日方寤赵简乐。起来燔极华池干，菱藕堆盘懒咀嚼。何人旋摘此逼侧，冰丸入口生颜色。不用玄珠罔象求，翻疑舍利菩提得。淮南陇右限川梁，燕薁蒲萄味各长。底事千金通大宛，空劳斗酒博西凉。诏中但见夸珍味，席上谁能延乐方。乐方久甗樽罍燥，亲故仳离那可道。流年时物感《豳风》，拘方服食依农草。忆曾弱冠客安西，醉里亲尝掩露时。囊盛莫致敦煌种，浪说天南生荔枝。
玉河堤见新月
作者：朱曰藩
朝代：明

垂杨东下转金沟，忽讶纤纤并马头。班殿未秋宁似扇，秦楼初晚正如钩。双蛾映水遥传恨，一掬当窗不揽愁。谩道南州歌蕙草，薄情元不为封侯。
盛时泰得题字
作者：朱曰藩
朝代：明

人日寒多雨意低，冶城春色柳条齐。梅开东阁斜穿槛，潮过西州乱入溪。天末丰神劳梦寐，壁间丘壑有诗题。碧云回首人千里，巴水东流猿夜啼。
秋发
作者：朱曰藩
朝代：明

秋发不盈握，秋蓬仍苦飞。何须五日沐，自信九阳晞。病觉星星改，心从种种违。汉家方尚少，素领愧朝衣。
秋闺怨
作者：朱曰藩
朝代：明

合欢树上乌欲栖，空房织锦窦家妻。遥遥夜夜谁能奈，三三五五并相携。镜花对影惭双笑，烛泪分行伴独啼。莫道回文能妙绝，阳台云雨隔安西。
竹西
作者：朱曰藩
朝代：明

望望行宫地，遥遥大业年。山光连古寺，水调尚遗篇。软缆千花妓，迷楼五色烟。繁华何可吊，高树起秋蝉。
筝
作者：朱曰藩
朝代：明

日者西园宴，云和独未收。弦张鹍转急，柱促雁相求。靡靡萦怀恶，纤纤绕指柔。多情如有待，庭树莫先秋。
舟行
作者：朱曰藩
朝代：明
体裁：五言绝句

渌水平如镜，芙蓉媚远天。时闻采菱曲，唱近使君船。
赠子长二首
作者：朱曰藩
朝代：明

泽国鱼龙气，征途冰雪文。悲歌过燕赵，一吊望诸君。万柳围团殿，飞花引御舟。棹歌双彩女，催过洗妆楼。
赠子长二首·其一
作者：朱曰藩
朝代：明

泽国鱼龙气，征途冰雪文。悲歌过燕赵，一吊望诸君。
赠子长二首·其二
作者：朱曰藩
朝代：明

万柳围团殿，飞花引御舟。棹歌双彩女，催过洗妆楼。
赠沐太华兼忆升庵杨公
作者：朱曰藩
朝代：明

濯锦江边霞满天，博南山下草如烟。相逢偷把刀环视，肠断孤臣谪九年。
赠袁河内
作者：朱曰藩
朝代：明
体裁：五言律诗

汉郡由来重，仍传借寇行。山从上党断，河入大伾平。访古停千骑，班春遍百城。西征云物美，凭轼赋先成。
过陈思王墓
作者：朱曰藩
朝代：明

美人曾感鱼山响，千古高情寄白杨。洛浦锦衾徒烂熳，邺宫铜爵久荒凉。诗成独赠同门友，势去潜悲异姓王。隧道风填飞藿满，争教来者不心伤。
送陆子还洞庭
作者：朱曰藩
朝代：明
体裁：诗

五月江门暑气鲜，水祠箫鼓赛龙船。最怜别权当官路，不碍归云入洞天。楼阁两山摇碧落，杨梅千涧泻红泉。葛裙纱帽吟长夏，莫拟平原赴洛篇。
郭第得乡字
作者：朱曰藩
朝代：明

先朝金马重文章，三十余年适瘴乡。共羡史迁飙石室，谁怜贾傅老潇湘。披图月就金陵堕，飞梦云牵玉垒长。方外游踪元不系，欲将瓢笠问江阳。
金大舆得怜字
作者：朱曰藩
朝代：明

人日梅花自可怜，折来谁为寄西川。八行欲附铜鱼使，四海争谣白雪篇。滇水山川增气色，锦江花柳隔风烟。何时一棹穿巴峡，得就扬雄问《太玄》。
隋堤柳
作者：朱曰藩
朝代：明

兴道里前杨柳新，萧娘攀望独伤神。怜侬正好留侬住，若个沄他遭个春。红颊忍抛妆罢泪，翠蛾常带睡余颦。龙舟风起花如雪，三月扬州梦里春。
饮吴一泓索题东方朔偷桃图寿其乡人因寄是堂兄和成一卷
作者：朱曰藩
朝代：明
体裁：古风

君不见方朔待诏金马门，举朝不识岁星臣。时时弄酒戏万乘，赖有同怀郭舍人。上书自衒匪碌碌，已道三冬文史足。侏儒同索长安米，社日先分大官肉。姑熟吴君天下奇，风神藻雅予之师。昨来倾盖长千里，斗酒论心不复疑。自怜肮脏滞江海，客中深感君相待。铜盘烧烛夜未央，滑稽尚觉清狂在。酒酣书此图，落笔歌呜呜。欲烦青鸟使，飞寄丹阳湖。君不见汉皇当日宴西王，双成起舞画罗裳。何物寰中能久寿，十月金桃破鼻香。
饮罢逍遥馆作
作者：朱曰藩
朝代：明

沙溪雨过渐通潮，新涨朝来拍小桥。九曲湖堂藏窈窕，数株门柳伴逍遥。时鱼馔客烹芦笋，海鹤惊人起稻苗。饮罢中庭不成寐，夜阑河汉正寥寥。
鸡笼山房雨霁
作者：朱曰藩
朝代：明

客楼睡起西日曛，钟山曳曳拥归云。镜中岛屿后湖出，花外池台上苑分。何处攀龙光禄宴，当年怨鹤草堂文。残英尽及东林醉，莫遣流莺醒后闻。
黄姬水得遥字
作者：朱曰藩
朝代：明

一勺名泉手自调，石筵香烬夜遥遥。半生寤寐虚双鲤，万里容辉挹片绡。学海竞夸天阁秘，春心欲托帝巫招。芳樽潦倒郎官舍，江芷皋兰雨未消。
元宫词（一百三首）·其七十三
作者：朱有燉
朝代：明

诸方贡物殿前排，召得鹰坊近露台。清晓九关严虎豹，辽阳先进白雕来。
元宫词（一百三首）·其二十四
作者：朱有燉
朝代：明

背番莲掌舞天魔，二八娇娃赛月娥。本是河西参佛曲，把来宫苑席前歌。
元宫词（一百三首）·其六十四
作者：朱有燉
朝代：明

安息薰坛遣众魔，听传秘密许宫娥。自从受得毗卢咒，日日持珠念那摩。
宫词（四首）
作者：朱有燉
朝代：明

劲翮凝霜画不成，马前多是内官擎。鹰坊下直人争问，谁贡河东白海青。
竹枝歌（二首）
作者：朱有燉
朝代：明

巴山后面竹鸡啼，巴水前头沙鸟栖。巴水巴山到郎处，闻郎又过石门溪。
竹枝歌（二首）
作者：朱有燉
朝代：明

春风满山花正开，春衫女儿红杏腮。侬家荡桨过江去，为问阿郎来不来。
同姚有仆何羲兆孟长民游栖真洞
作者：朱朝瑛
朝代：明
体裁：五言律诗

白日然犀火，青泥滴乳泉。暗须几两屐，寒想五铢绵。仙鼠翩翩掠，瓜牛曲曲旋。不知危石底，忽露一条天。
管宁
作者：朱朝瑛
朝代：明
体裁：古风

幼安亦贤者，无乃太矫饰。牵牛蹊我田，而自与之食。吁嗟有深意，众人固不识。干戈日相寻，闻此庶少息。
过沈闻大葭庄
作者：朱朝瑛
朝代：明
体裁：四言诗

伊人何在，在芦之漪。有堂有亭，有林有池。为丘不高，为壑不深。其室则迩，而有遐心。策杖以游，遵彼一曲。钓纶可垂，巾酒可漉。与子分手，于今六年。百尔所思，不如晤言。
题画
作者：朱朝瑛
朝代：明
体裁：七言绝句

钓竿三尺寄浮查，漂泊萍踪一水涯。日暮可怜红蓼岸，秋声一夜绕渔家。
郊居杂兴
作者：朱朝𡐉
朝代：明
体裁：七言绝句

杏花漠漠柳毵毵，路出隋堤十里南。一夜水深三十尺，朝来网罟集深潭。
王屋游同诸友
作者：朱期至
朝代：明
体裁：古风

天下洞天三十六，第一小有在王屋。日精东峙月华西，群峰历历如奴仆。阳台之畔紫微宫，仙人往往住其中。绝顶有泉名太乙，天地一气总鸿濛。济水之源却在此，滚滚直走黄河底。清流不与浊流同，荡涤垢秽视诸侯。我欲游之尚不得，孙公磊落纵冥搜。千峰万峰入题品，兴阑更醉济池头。太守虽云具轩冕，一室无营馀寸管。鹿驯鹤舞空无人，构亭临池曰性懒。孙公洞庭同社者，一到吾亭便疏散。四明山人自洛阳，与公谈笑倾壶觞。丈夫意气何新故，布衣肯羡侯与王。兴来又觉嵩山好，二室三花春未老。閒从子晋学吹笙，转向淮南探鸿宝。孙公孙公真好奇，游成五岳鬓犹缁。试把扁舟洞庭去，吾将一叶来相随。
秋日过清泉
作者：朱期至
朝代：明
体裁：五言律诗

古寺齐梁旧，河沙绕至今。高松归暝鹤，荒砌啄寒禽。欲证无生理，空谈不住心。老僧闲卧稳，吾亦拟投簪。
黄鹤楼
作者：朱期至
朝代：明
体裁：七言律诗

黄鹤楼前汉水流，旧传鹦鹉祢生洲。白云芳草迷晴渚，玉笛梅花落早秋。兴罢骚人乘月往，日斜神女弄珠游。曹瞒黄祖俱尘土，独倚沧浪问钓舟。
柬九先上人
作者：朱本洽
朝代：明
体裁：七言律诗

野寺轻云覆荔墙，枣花铺地晚风凉。不知门外炎何似，但喜閒中味更长。雨过竹痕馀浅碧，月生松影辨昏黄。空庭著子吾犹懒，只与希夷乞睡方。
社集郊外送春
作者：朱本洽
朝代：明
体裁：五言律诗

萝径村畦绕，还纡短策停。榆风浣轻祫，槐茗泻寒瓶。新藻水涵碧，晚烟山送青。玄言与松焚，鸟下若为听。
七夕饮西楼
作者：朱朴
朝代：明

七夕高楼七秩翁，老年心迹少年同。人间妙境形骸外，天上佳期笑语中。酒尽玉壶明月堕，歌残金缕綵云空。青春昨日花前醉，禁得梧桐一叶风。
三月五日燕沈紫峡池亭
作者：朱朴
朝代：明

何处寻游花正开，紫微岩下小池台。青山不负新年约，白发重添旧雨来。三月暮寒催熟食，两峰春兴引深杯。临流却忆兰亭事，便欲劖诗埽石苔。
上天竺用韵
作者：朱朴
朝代：明

层峦叠嶂拥崔嵬，岚翠浮春埽不开。竺国楼台从地起，空王龙象自天来。重岩过雨飞花尽，古木丛烟细路回。有发道人今学佛，山灵不用更相猜。
上巳同友辈村郊行乐
作者：朱朴
朝代：明

三月三日出郭行，风和日暄天气晴。衔泥补巢旧家燕，隔水唤春何处莺。垆头小姬酒正熟，道傍古坟人自耕。劝君行乐贵及早，明日清明花满城。
上巳日紫峡山人席上
作者：朱朴
朝代：明

三月三日天气新，杏花飞帘散馀春。但将酩酊酬佳节，何用浮名绊此身。城外青山如屋里，东家蝴蝶过西邻。一年好景君须记，能解閒行有几人。
与沈东川夜话
作者：朱朴
朝代：明

卖药到春城，相逢岁又更。会难疑作梦，痴绝转多情。把酒为鲸饮，吹箫学凤鸣。不知江海上，白发为谁生。
丙戌中秋刘海村席上得鱼字
作者：朱朴
朝代：明

将军遣使昨致书，拉客玩月枉及余。金闺三彦钟与徐，早来税驾乘篮舆。朱陈二老巾柴车，雪翁石师如满如。王郎气骨真璠玙，吾家阿咸老于渔。同来宾从异襟裾，缁黄素白隘林庐。相逢一笑临前除，以齿列坐青籧篨。情亲道合礼法疏，中有勤敬无虚誉。浮云散尽凉雨馀，皓魄飞上青冥虚。广寒楼阁仙人居，沆瀣气逼逍遥墟。桂花飘风流绮疏，碧池尚有红芙蕖。缕切羞脯罗冰蔬，紫莼红芡香可茹。玉壶倾酒浮玉蛆，彷佛吞却生蟾蜍。波光入吻胸臆纾，开口不觉虹蜺嘘。秀句落纸呜琼琚，岂惟谈谑文字欤。重城漏下夜半且，东方睒睒明星初，奄忽僧舍撞鲸鱼。
东家篇
作者：朱朴
朝代：明

东家起高楼，易主了官债。西家营墓圹，于制颇有碍。迁移蚁封垤，弃置如土块。长绳拽石柱，柱折割尔爱。君不闻楼台未起鬼先瞰，造物乘除宛然在。自得还自失，谁成复谁败。花开花谢由春风，免使他年子孙卖。
东林别业
作者：朱朴
朝代：明

屋下流泉度竹低，屋头高木与云齐。人疑束缚同鸠拙，自剪蒙茸对鹤栖。花隐石棱多结子，草妨门径别成蹊。平生著我忘形地，相送何烦一过溪。
东汀
作者：朱朴
朝代：明

柳色烟光杳不分，鵁鶄鸂鶒动成群。洞庭春水东来阔，吞尽蘼芜百顷云。
东滨南园看花二首
作者：朱朴
朝代：明

玉杯锦席坐春风，笑看桃花映酒红。为问主人今日醉，几回能在百年中。南园三月百花红，十客壶觞一笑同。胜事欲题题不尽，但将沈醉答春风。
东滨南园看花二首·其一
作者：朱朴
朝代：明

玉杯锦席坐春风，笑看桃花映酒红。为问主人今日醉，几回能在百年中。
东滨南园看花二首·其二
作者：朱朴
朝代：明

南园三月百花红，十客壶觞一笑同。胜事欲题题不尽，但将沈醉答春风。
东滨园观黄菊
作者：朱朴
朝代：明

馀春园里小春时，红白葳蕤剩故枝。惟有一丛金宝相，风霜不改岁寒姿。
东滨小隐卷
作者：朱朴
朝代：明

见说东滨隐，沧溟向小堂。蛟龙时变化，云鸟淡相忘。月出青天杳，潮回赤岸长。南风鲥正美，樽酒共谁尝。
东滨席咏芍药
作者：朱朴
朝代：明
体裁：七言律诗

忆昨临轩把酒看，过年花发又凭阑。红芳有约春筵在，白发无情晓镜寒。云拥画屏笼绣幄，露涵香气滴铜盘。旧家池馆棠阴下，未许风光让牡丹。
东麓山居
作者：朱朴
朝代：明

家在千山欲尽头，长林绝壁寺门幽。定回残日下西岭，虚阁磬声黄叶秋。
中秋前一夕会饮西楼
作者：朱朴
朝代：明

月明何处宴良宵，佛国楼台倚泬寥。砧杵远村闻捣练，绮罗深院度吹箫。银河接地繁星隐，玉气横空瘴雾消。影转回阑夜方半，天风忽送海门潮。
丰厓社饮席上闻前星之喜分韵得国字
作者：朱朴
朝代：明

列圣垂大统，吾皇绍华国。心同天地仁，阳春育群物。元卿立中朝，壮士守疆埸。臣伏来四裔，恩化被蛮貊。峨峨蓬莱殿，亹亹诗书窟。熙熙十五载，过眼犹顷刻。所怀惟春宫，脩省慎厥德。圣祖在天灵，上帝相感格。今兹岁丙申，孟冬戊子吉。煌煌前星耀，太子降坤阈。玉皇亲抱送，大宝非偶得。雏凤下高冈，潜蛟起溟渤。流虹烛宫闱，异香散庭掖。日月分重瞳，山河秀骨骼。天子开龙颜，圣母悦慈色。玉音中使传，群臣正袍笏。万方集朝贺，笺奏来玉帛。金鸡忽翱翔，丹诏方烜赫。大哉寰宇内，和气蔼边域。迁谪返遐陬，蠲除遍阡陌。野夫田间农，欢忭释愚惑。再拜祈千秋，千秋永无厄。滔滔黄河流，郁郁南山柏。
丰厓雨中有怀奉答
作者：朱朴
朝代：明

春雨作风风作雨，城南閒却望春台。人曾有约漫相失，老不待招还自来。酒兴诗狂难料理，黄莺紫燕莫疑猜。倦飞亭上晴堪赏，分付桃花缓缓开。
丰山孝子徐览割股救母因赠
作者：朱朴
朝代：明

儿股伤残母命存，神功亦为感慈恩。悬知今日丰山里，不愧当年孝隐村。清誉只应敦薄俗，上书谁与乞旌门。由来此道无他报，会见传芳到子孙。
为云居正长老画小幅山水
作者：朱朴
朝代：明

记得危岩倚石楼，西湖烟景坐来收。遥岑寸碧空王殿，断岸飞凫独客舟。九曲屏山因雨洗，六桥练水带花流。重游预订春来约，未许青山笑白头。
为僧浩公画雪嵓图
作者：朱朴
朝代：明

雪嵓道者僧中杰，踏雪曾参雪窦禅。归到雪岩心似水，梅花纸帐日高眠。
为僧画扇
作者：朱朴
朝代：明

山中面壁已多年，涧草嵓花总入禅。日暮凉风何处起，却吹松子落僧前。
为养泉上人题
作者：朱朴
朝代：明

洗钵脩斋煮茗芽，道心涵泳静尘砂。閒来礼佛无馀供，汲取瓷瓶浸野花。
为勾溪画独钓图
作者：朱朴
朝代：明

松吹凉生锦箨冠，鸟还云出坐中看。勾溪数亩清泠水，更著何人并钓竿。
为朱南野画扇
作者：朱朴
朝代：明

镜中白发星星变，江上青山日日閒。尽向镜中忧白发，谁来江上看青山。
为西山钦上人画扇图
作者：朱朴
朝代：明

道人爱西山，结屋西山屿。朝看西山云，暮看西山雨。西山契道心，相对默无语。
为西皋画山水
作者：朱朴
朝代：明

天上归来鬓未秋，杜陵幽兴付沧洲。丛篁绝壁空山晚，独抚寒松看水流。
乙酉岁除书事
作者：朱朴
朝代：明

去年我病淹残腊，今日荆妻卧岁除。欲向春风问消息，不知真宰意何如。留穷且免揶揄笑，徇俗聊为渐耳书。强把一尊酬节序，齿牙摇动鬓毛疏。
九日僧虚堂寄诗次答
作者：朱朴
朝代：明

夜雨萧萧昼不休，病怀岑寂草堂幽。可堪梦里黄花节，又负山中绿酒瓯。紫塞暮云鸿北度，澄江落木水东流。翻思十载登高伴，泪洒西风两鬓秋。
九月西皋席上得海字
作者：朱朴
朝代：明

去年宴重阳，对酒作狂态。今年复登高，狂态犹未改。尊中酒尽须再买，枝上茱萸正堪采。君不见彭泽归来忽千载，蓝田旧客今安在。人生行乐贵及时，白发衰颜镇相待。莫辞烂漫倒接䍦，乱插黄花歌慷慨。白云杳杳去南山，明月离离出东海。
习斋
作者：朱朴
朝代：明

涧道春风动绛帷，海门山色到柴扉。满腔幽思无人论，故垒新篁看燕飞。
云居寺用石门韵二首书正公房
作者：朱朴
朝代：明

平生几到云居寺，直欲题诗满石房。千顷翠涛欹短帻，两峰斜日据匡床。未经霜树多黄落，不出山僧更老苍。西阁夜凉清事足，一灯疏雨漏俱长。落木清秋三日雨，故人乡曲白云房。病多自感双蓬鬓，根钝休论四大床。乱石寒花栖暗壁，重林夕气莽烟苍。扁舟未尽湖山兴，一夜无端归梦长。
云居寺用石门韵二首书正公房·其一
作者：朱朴
朝代：明

平生几到云居寺，直欲题诗满石房。千顷翠涛欹短帻，两峰斜日据匡床。未经霜树多黄落，不出山僧更老苍。西阁夜凉清事足，一灯疏雨漏俱长。
云居寺用石门韵二首书正公房·其二
作者：朱朴
朝代：明

落木清秋三日雨，故人乡曲白云房。病多自感双蓬鬓，根钝休论四大床。乱石寒花栖暗壁，重林夕气莽烟苍。扁舟未尽湖山兴，一夜无端归梦长。
云村以杂题见示奉赠二首
作者：朱朴
朝代：明

遥天垂旷野，远海入平川。北崦通渔浦，南垞绕秫田。名山茶磨转，细瀑水帘悬。自设云中榻，常时借鹤眠。隐德非逃世，怀材不济川。家贫无厚产，经训是腴田。合涧泉交响，重崖树倒悬。羡君函谷去，高咏看云眠。
云村以杂题见示奉赠二首·其一
作者：朱朴
朝代：明

遥天垂旷野，远海入平川。北崦通渔浦，南垞绕秫田。名山茶磨转，细瀑水帘悬。自设云中榻，常时借鹤眠。
云村以杂题见示奉赠二首·其二
作者：朱朴
朝代：明

隐德非逃世，怀材不济川。家贫无厚产，经训是腴田。合涧泉交响，重崖树倒悬。羡君函谷去，高咏看云眠。
云水僧
作者：朱朴
朝代：明

行云无定踪，流水向何处。中有得道人，无来亦无去。
云溪羽士山房看杏花
作者：朱朴
朝代：明

云溪溪上杏花开，白发山翁手自栽。香雪不融丹灶火，彩霞长护老君台。月明有客吹箫坐，仙境无人问酒来。我欲与师连夜醉，莫教风雨遍苍苔。
以画寄云村
作者：朱朴
朝代：明

朝望南山云，暮望南山云。云山朝暮望，一望一思君。
仲春望日予为社主诸公有不赴者是日无诗且散去雨中闷怀因取杜句继以唐宋人句集诗九律各志所感奉寄诗皆人所习闻者姓名故不列载萝石隐翁时在禹穴
作者：朱朴
朝代：明

为人性癖耽佳句，方驾曹刘不啻过。南去北来人自老，浮云流水竟如何。山中习静观朝槿，洞口经春长薜萝。今夜月明何处宿，稽山烟雾郁嵯峨。山僧独在山中老，来往风尘共白头。关塞极天惟鸟道，石门斜日到林丘。花枝满院空啼鸟，夜思千重恋旧游。棋局动随幽涧竹，微躯此外复何求。秋来何处堪消日，多在青松白石间。一卧沧江惊岁晚，独骑骢马入深山。人生有酒须当醉，世上浮名好是閒。此地由来可乘兴，白云长在水潺潺。客有可人期不来，蓬门今始为君开。不嫌野外无供给，且尽生前有限杯。草色全经细雨湿，榆烟将变旧炉灰。白沙翠竹江村路，到老相过得几回。舍南舍北皆春水，芳草和烟煖更青。几树好花閒白昼，一方明月可中庭。笋根稚子无人见，江上流莺独坐听。寂寂柴门村落里，何人道有少微星。洞口春晴花正开，无人不道看花回。山妻早报蒸藜熟，村巷传呼宰相来。白昼放歌须纵酒，百年多病独登台。明朝别后门还掩，风雨惟知长绿苔。自笑鄙夫多野兴，谩劳车马驻江干。双双瓦雀行书案，片片轻鸥下急湍。杏酪渐香邻舍粥，花枝欲动春风寒。且看欲尽花经眼，明月明年何处看。诸公衮衮登台省，东老虽贫乐有馀。岭树重遮千里目，故人那惜一行书。藤花委地香犹在，谷雨乾时手自锄。闻说小斋多野意，白云閒钓五溪鱼。石林精舍虎溪东，尽日门前独看松。年老身閒无外事，眼看春尽不相逢。月明古寺客初到，睡觉东窗日已红。今日鬓丝禅榻畔，一番清话又成空。
仲春望日予为社主诸公有不赴者是日无诗且散去雨中闷怀因取杜句继以唐宋人句集诗九律各志所感奉寄诗皆人所习闻者姓名故不列载萝石隐翁时在禹穴 其七 海村麾使
作者：朱朴
朝代：明

自笑鄙夫多野兴，谩劳车马驻江干。双双瓦雀行书案，片片轻鸥下急湍。杏酪渐香邻舍粥，花枝欲动春风寒。且看欲尽花经眼，明月明年何处看。
仲春望日予为社主诸公有不赴者是日无诗且散去雨中闷怀因取杜句继以唐宋人句集诗九律各志所感奉寄诗皆人所习闻者姓名故不列载萝石隐翁时在禹穴 其三 朴居柱史
作者：朱朴
朝代：明

秋来何处堪消日，多在青松白石间。一卧沧江惊岁晚，独骑骢马入深山。人生有酒须当醉，世上浮名好是閒。此地由来可乘兴，白云长在水潺潺。
仲春望日予为社主诸公有不赴者是日无诗且散去雨中闷怀因取杜句继以唐宋人句集诗九律各志所感奉寄诗皆人所习闻者姓名故不列载萝石隐翁时在禹穴 其九 石林上人
作者：朱朴
朝代：明

石林精舍虎溪东，尽日门前独看松。年老身閒无外事，眼看春尽不相逢。月明古寺客初到，睡觉东窗日已红。今日鬓丝禅榻畔，一番清话又成空。
仲春望日予为社主诸公有不赴者是日无诗且散去雨中闷怀因取杜句继以唐宋人句集诗九律各志所感奉寄诗皆人所习闻者姓名故不列载萝石隐翁时在禹穴 其二 石门秀师
作者：朱朴
朝代：明

山僧独在山中老，来往风尘共白头。关塞极天惟鸟道，石门斜日到林丘。花枝满院空啼鸟，夜思千重恋旧游。棋局动随幽涧竹，微躯此外复何求。
仲春望日予为社主诸公有不赴者是日无诗且散去雨中闷怀因取杜句继以唐宋人句集诗九律各志所感奉寄诗皆人所习闻者姓名故不列载萝石隐翁时在禹穴 其五 勾溪外史
作者：朱朴
朝代：明

舍南舍北皆春水，芳草和烟煖更青。几树好花閒白昼，一方明月可中庭。笋根稚子无人见，江上流莺独坐听。寂寂柴门村落里，何人道有少微星。
仲春望日予为社主诸公有不赴者是日无诗且散去雨中闷怀因取杜句继以唐宋人句集诗九律各志所感奉寄诗皆人所习闻者姓名故不列载萝石隐翁时在禹穴 其八 紫峡隐士居峡川
作者：朱朴
朝代：明

诸公衮衮登台省，东老虽贫乐有馀。岭树重遮千里目，故人那惜一行书。藤花委地香犹在，谷雨乾时手自锄。闻说小斋多野意，白云閒钓五溪鱼。
仲春望日予为社主诸公有不赴者是日无诗且散去雨中闷怀因取杜句继以唐宋人句集诗九律各志所感奉寄诗皆人所习闻者姓名故不列载萝石隐翁时在禹穴 其六 西皋太守
作者：朱朴
朝代：明

洞口春晴花正开，无人不道看花回。山妻早报蒸藜熟，村巷传呼宰相来。白昼放歌须纵酒，百年多病独登台。明朝别后门还掩，风雨惟知长绿苔。
仲春望日予为社主诸公有不赴者是日无诗且散去雨中闷怀因取杜句继以唐宋人句集诗九律各志所感奉寄诗皆人所习闻者姓名故不列载萝石隐翁时在禹穴 其四 南野上舍
作者：朱朴
朝代：明

客有可人期不来，蓬门今始为君开。不嫌野外无供给，且尽生前有限杯。草色全经细雨湿，榆烟将变旧炉灰。白沙翠竹江村路，到老相过得几回。
仲春望日予为社主诸公有不赴者是日无诗且散去雨中闷怀因取杜句继以唐宋人句集诗九律各志所感奉寄诗皆人所习闻者姓名故不列载萝石隐翁时在禹穴·其一
作者：朱朴
朝代：明

为人性癖耽佳句，方驾曹刘不啻过。南去北来人自老，浮云流水竟如何。山中习静观朝槿，洞口经春长薜萝。今夜月明何处宿，稽山烟雾郁嵯峨。
俞江村出二景为题
作者：朱朴
朝代：明

一间两间茆屋，三树五树桃花。借问先生何处，钱塘江上人家。千顷黄云未割，数峰残雨初收。白雁度江南去，丹枫随水东流。
俞江村出二景为题·其一
作者：朱朴
朝代：明

一间两间茆屋，三树五树桃花。借问先生何处，钱塘江上人家。
俞江村出二景为题·其二
作者：朱朴
朝代：明

千顷黄云未割，数峰残雨初收。白雁度江南去，丹枫随水东流。
僧东冈图
作者：朱朴
朝代：明

深山穷谷蹊径微，草树蓊郁行人稀。中有道者脩白业，饭蔬饮水云萝衣。经年何曾下平地，白日黄昏寺门闭。夜深明月上东冈，松影隔林山犬吠。
僧半筠
作者：朱朴
朝代：明

山僧寂寞老无伴，把玩脩竹情何长。夜深禅定万籁息，僧邪竹邪俱两忘。
僧寮卧雪
作者：朱朴
朝代：明

风定云凝数峰雪，冻木无声涧流绝。道人不寐夜方央，何处寒钟打山月。
僧月泉结庐悟空寺山麓
作者：朱朴
朝代：明

沧海浩无边，青山断复连。水吞湖面月，风度石梁泉。我昔狂游地，师今幻住年。看花瀹春茗，犹记竹林前。
僧有号可山者
作者：朱朴
朝代：明

平壤无真山，见画尚云可。况兹水木间，积累群玉垛。初疑片云孤，忽若落星堕。蜿蜒蛟龙形，割裂芙蓉朵。泉声滴幽隙，月影穿细琐。吟馀可高眠，禅定可跌坐。可山殊可人，山亦能可我。何当僦岩穴，焚香听因果。
元夕后值雪登西楼
作者：朱朴
朝代：明

西崦楼前枯木堂，堂前山木寒苍苍。看雪捲帘开画障，赋诗啜茗倚绳床。城边宿麦有生意，江上野梅吹暗香。可是东君惜花柳，故教残冻迟春阳。
元夕石门邀社饮因雨次韵
作者：朱朴
朝代：明

寺前双井汲铜瓶，自煮茶杯与客倾。剩取山林閒岁月，从教云物变阴晴。烟笼火树春如梦，月隐星桥雨满城。笑折梅花对觞咏，不须檀板按歌声。
元日
作者：朱朴
朝代：明

剪烛消残腊，开门候早春。独怜皇正月，重见白头人。病骨梅花瘦，山盘菜甲珍。东园桃李树，着眼看鲜新。
八月十有八日石门社饮
作者：朱朴
朝代：明

老桂吹香花满阑，故人相约把杯看。潮随月满涛声壮，露应秋高木叶寒。谁遣岁华遮白发，且凭幽事答清驩。同游忽念鹓鸿侣，五岭三江各羽翰。
兰二首
作者：朱朴
朝代：明

九畹邈已废，三湘流至今。空吟楚臣句，不识楚臣心。入佩既茫昧，援琴何寂寥。怅然荆棘下，白石共萧萧。
兰二首·其一
作者：朱朴
朝代：明

九畹邈已废，三湘流至今。空吟楚臣句，不识楚臣心。
兰二首·其二
作者：朱朴
朝代：明

入佩既茫昧，援琴何寂寥。怅然荆棘下，白石共萧萧。
再吟
作者：朱朴
朝代：明

林空落叶乾，石瘦苔花冷。嘿行观道心，碧涧流云影。
再宿石门志感
作者：朱朴
朝代：明

清尊见月焚香待，拄杖敲门踏雪过。孤馆夜寒春梦短，落花风急雨声多。
冬晓
作者：朱朴
朝代：明

布被寒多夜更长，南荣早起爱朝阳。教儿莫埽阶前叶，留与苍苔护晓霜。
凌歊台
作者：朱朴
朝代：明

见说凌歊宋祖台，黄山曾绕翠华来。千金一刻笙歌夜，化作猿声向月哀。
凤凰台
作者：朱朴
朝代：明

试上高台问昔游，凤凰飞去几千秋。渔翁暗指前朝事，白鹭洲边楚水流。
出门
作者：朱朴
朝代：明

扶杖出门行路难，雨深泥淖几时乾。空肠藜藿三年歉，病骨衣裳六月寒。天子又闻颁凤诏，野人何敢负渔竿。故园桃李俱消歇，欲就邻家借竹看。
初度日
作者：朱朴
朝代：明

一度生辰一掷梭，百年有限奈如何。同时骨肉看将尽，后辈才能觉又多。乡饮荐书惭久负，社祠嘉会数相过。白头又识春风面，笑折梅花对酒歌。
十月望日张西野小楼宴集
作者：朱朴
朝代：明

城中有高楼，十二红阑干。丹梯下平地，飞甍入云端。一朝异时事，榛莽生凄寒。小楼可丈许，亦足罗杯盘。佳客不在多，八九相盘桓。置身固言窄，置心有馀宽。孟冬风日温，会合尽所欢。寒山拂烟翠，霜叶流朱丹。冥飞见高鸿，长啸惊白鸾。徘徊不能去，落日光团团。
午梦
作者：朱朴
朝代：明

竹阁凉风午梦迟，起来扶杖欲寻诗。梧桐叶落芙蓉老，閒写秋山寄所思。
友人以西湖灵隐寺旧韵索和
作者：朱朴
朝代：明

南宋繁华去已遥，西湖花柳为谁娇。自闻玉井沈香骨，无复龙舟载舞腰。云里磬声黄叶寺，水心虹影赤阑桥。太平歌管多游赏，人物于今仰圣朝。
友人诵许云村独往诗甚有山林风致因和
作者：朱朴
朝代：明

西麓兴来因独往，客怀秋色两娟娟。白云出岫淡如埽，红藕作花香可怜。风落晚凉巾不整，草侵危石坐常偏。无因此夜湖边月，共听松阴万壑泉。
友人长思卷
作者：朱朴
朝代：明

秋风吹折连理树，宝镜跌碎菱花铜。离鸾不返孤凤老，缑山寂寞瑶台空。心折肠枯独无语，梦里犹闻弄机杼。锦字回文织不成，夜夜清灯照寒雨。
古意
作者：朱朴
朝代：明

千里佳期一夕休，鸟啼花落水空流。请看石上藤萝月，曾照张家燕子楼。碧落有情空怅望，春山无伴独相求。黄金用尽教歌舞，不及卢家有莫愁。
叶两槐画扇
作者：朱朴
朝代：明

秋水高数寻，石壁落千丈。时有荡舟人，閒来坐天上。
吊岳武穆王
作者：朱朴
朝代：明

淮阴死谤功成日，武穆罹奸志未酬。骨肉虎狼甘就戮，烟尘龙衮可忘仇。泉香古甃银瓶冷，树老新祠碧殿秋。犹有行人拜遗像，宋家陵墓总荒丘。
向烈妇歌
作者：朱朴
朝代：明

王家淑女向氏郎，年少结发从爷娘。红丝牵幕归洞房，春风一见桃李芳。良人赋命尺寸长，奄忽弃妾成沦亡。绣帏割裂双鸳鸯，秦楼凤去遗孤凰。愿随良人死不妨，夫柩在室姑在堂。糟糠素食麻衣裳，重门一闭严风霜。门外荆棘多豺狼，妾身安得如㹠羊。口欲绝食姑乃防，截足断臂肢体伤。此身未死忧未忘，此志一决愿已偿。袖中白练夫所将，脱手系颈悬空梁。精灵飘逐云飞扬，含笑已在良人旁。天寒月黑夜未央，白日杲杲生昼光。呜呼世有男子行，驰逐富贵声利场。一朝事势逢更张，随流逐溷堕渺茫。贤哉一女千男强，菊枯兰槁根蒂香。金镌玉刻懿德彰，特立衰世扶纲常。
向烈妇歌
作者：朱朴
朝代：明
体裁：古风

王家淑女向氏郎，年少结发从爷娘。红丝牵幕归洞房，春风一见桃李芳。良人赋命尺寸长，奄忽弃妾成沦亡。绣帏割裂双鸳鸯，秦楼凤去遗孤凰。愿随良人死不妨，夫柩在室姑在堂。糟糠素食麻衣裳，重门一闭严风霜。门外荆棘多豺狼，妾身安得如豚羊。口欲绝食姑乃防，截足断臂肢体伤。此身未死忧未忘，此志一决愿已偿。袖中白练夫所将，脱手系颈悬空梁。精灵飘逐云飞扬，含笑已在良人旁。天寒月黑夜未央，白日杲杲生昼光。呜呼世有男子行，驰逐富贵声利场。一朝事势逢更张，随流逐溷堕渺茫。贤哉一女千男强，菊枯兰槁根蒂香。金镌玉刻懿德彰，特立衰世扶纲常。
吴汝望兄弟梧竹图
作者：朱朴
朝代：明

溪水清且涟，白石秀而奇。上有梧桐树，下有脩竹枝。截坚可以簧，斲良可以丝。奏之钧天乐，凤凰亦来仪。寄言同声子，和好勿复疑。
吴江道中
作者：朱朴
朝代：明

江上芙蓉著晚花，故人书画汎轻槎。廿年往事今重省，双鬓逢秋各有华。水落湖田渔网集，天低泽国雁行斜。垂虹桥下堪停棹，碧树红帘卖酒家。
和东滨谢詹少府惠酒之作
作者：朱朴
朝代：明

花鸟西园梦亦安，一樽兼得助馀欢。绝怜少府松花瓮，尤称先生苜蓿盘。秀句已酬青玉案，朱颜何必紫金丹。及今正好看红药，莫待春风作晚寒。
和曾尹
作者：朱朴
朝代：明

千里乡心去鸟边，九江春色暮帆前。陶潜解绶才三月，刘宠行囊但一钱。风散竹堂教鹤舞，雨晴桑坞看蚕眠。南丰旧业依然在，万卷经书二顷田。
和林榕江游武夷
作者：朱朴
朝代：明

月明苍壁系仙舫，风细幔亭流白云。安得寄书青鸟使，直须相访玉宸君。溪回九曲疑无路，地拥千峰秀作群。惆怅半生子长兴，空馀词赋挹奇芬。
和西皋刈稻吟三首
作者：朱朴
朝代：明

刈稻西畴上，愁阴郁未开。病禾含绿死，寒草借青回。黄纸几时即，皂衣旁午来。邻翁伤岁歉，相语共徘徊。刈稻西畴上，犹含问俗情。榛芜能尽辟，坎壈若为情。田水涓涓落，江云片片轻。吾乡多网弋，饥雁欲何征。刈稻西畴上，看山野树根。辍耕怜犊瘦，投饵笑鱼吞。奄忽岁年暮，凄其霜露繁。田园莽秋色，松菊几家存。
和西皋刈稻吟三首·其一
作者：朱朴
朝代：明

刈稻西畴上，愁阴郁未开。病禾含绿死，寒草借青回。黄纸几时即，皂衣旁午来。邻翁伤岁歉，相语共徘徊。
和西皋刈稻吟三首·其三
作者：朱朴
朝代：明

刈稻西畴上，看山野树根。辍耕怜犊瘦，投饵笑鱼吞。奄忽岁年暮，凄其霜露繁。田园莽秋色，松菊几家存。
和西皋刈稻吟三首·其二
作者：朱朴
朝代：明

刈稻西畴上，犹含问俗情。榛芜能尽辟，坎壈若为情。田水涓涓落，江云片片轻。吾乡多网弋，饥雁欲何征。
和西皋送春三首
作者：朱朴
朝代：明

来日流莺至，去日落花深。青春自来去，莺花伤客心。南浦送春去，绿波江可怜。萋萋三百里，愁共草连天。春归人送春，春去亦催人。眼见辛夷发，飘为陌上尘。
和西皋送春三首·其一
作者：朱朴
朝代：明

来日流莺至，去日落花深。青春自来去，莺花伤客心。
和西皋送春三首·其三
作者：朱朴
朝代：明

春归人送春，春去亦催人。眼见辛夷发，飘为陌上尘。
和西皋送春三首·其二
作者：朱朴
朝代：明

南浦送春去，绿波江可怜。萋萋三百里，愁共草连天。
和阳明王公入楚韵
作者：朱朴
朝代：明

鄂渚烟波接素秋，仙人黄鹤有高楼。乱山明月停征骑，落木寒江倚客舟。红袖不沾司马泪，清篇唯带杜陵愁。炎方自古无霜雪，莫遣閒丝上黑头。
咏盆中桧寓怀
作者：朱朴
朝代：明

老桧何年解服盆，病肤犹带石苔痕。不知多少挛拳苦，消得斯须灌溉恩。屈节无材干梓匠，秾华有类阅朱门。从渠束缚人休笑，岁晚心期只自存。
哀湛秋江
作者：朱朴
朝代：明

瓶锡江湖三十年，姓名遍与诗流传。山中老屋裹薜荔，一爨累月寒无烟。采辑盛音仍绣梓，行道参禅了生死。身事忙如风外云，心情淡若江头水。翩然踪迹归乎来，维摩示病销筋骸。一龛寒月锁委蜕，三昧热火烧成灰。老我交游痛凋丧，不解吾师脱凡相。肠断吟魂何处飞，也应只在秋江上。
哭姊丈沈宏度
作者：朱朴
朝代：明

公昔姻我家，我发未受束。公今去人世，我发亦已秃。周亲能几何，断我残手足。平生数见面，一岁难五六。况兹永诀绝，长往不可复。我姊苟存活，短焰然寸烛。岁月坐成暮，谁来慰幽独。芒棘刺我肠，冰炭置我腹。添我头上霜，销我骨中肉。钟情与愁激，饮泪不成哭。仰天天为高，俯地地难缩。却恨海门山，青青长在目。
哭张西野善士
作者：朱朴
朝代：明

一春我病君怜我，今日秋风我哭君。千古道缘伤永诀，百年知己痛离群。蓬门野屋将谁款，木榻云堂可再分。欲写衷情作哀些，老怀悽绝不成文。
四十卖妇谣
作者：朱朴
朝代：明

东家少妇价万钱，西家大妇五六千。痴儿肚肠铁石坚，妇人性命徒苟延。不关恩爱无因缘，又非两情相弃捐。灶前数日无火烟，腹中饿病何由痊。官家赈贷解倒悬，予夺已属豪民权。初来写券涕泗涟，放手恸哭声彻天。肢体割裂心连牵，恨不死别归黄泉。明朝捉落江南船，只有去日无归年。怀中弱息呱呱然，抛掷竟堕蛟螭涎。风吹落花江水边，蓬漂梗断不复联。妇人去家何足怜，风俗所系谁之愆。我今歌此卖妇篇，倩谁写入筝琶弦。官家早晚开玳筵，一弹一唱公堂前。
壬寅除夜
作者：朱朴
朝代：明

岁岁逢除夜，家家办酒觞。留穷殊不恶，却老更无方。夕漏馀寒滴，春灯候曙光。静听童稚喜，犹忆少年狂。
夕
作者：朱朴
朝代：明

出门望南山，日夕山光冷。山月出未高，栖鸦动林影。
夜读图为张横溪
作者：朱朴
朝代：明

春以良夜短，夏以火日行。读书如力稼，辛苦望秋成。
大麦谣
作者：朱朴
朝代：明

谷中之粗惟大麦，老农岁饥如玉粒。何意天将绝人食，十亩不得收一石。陈红无钱充贵籴，三日不饭无气力。母妻嗷嗷儿女泣，旱苗不雨生蟊螣。君不见城中官长不忧耕不忧织，日日公堂命筵席。肉羹鱼脯嗔，变色怒把里翁鞭。
天宁寺前堤岸四十丈许王本仁者舍百金筑成官道董实夫作记余为歌之
作者：朱朴
朝代：明

寺前古堤四百尺，水激沙崩地卑湿。年深日远坍近墙，人马交驰路欹侧。王君克家馀百金，病涉似有忧民心。麾金买石砌长岸，坦道如砥功何深。行人伫立惊且叹，中有富儿邪目看。有钱何不遗子孙，却与他人作閒干。不知积金遗子孙，子孙为金翻误身。逋租役占犯刑狱，奢侈荡费随风尘。王君石堤坚不坏，百年千年镇长在。不须更道求福缘，仗义散财心独快。耳傍岂无懊恼词，慷慨勇决真男儿。世人读书空达理，此道寥寥谁得知。
天宁寺天风海月楼
作者：朱朴
朝代：明

水竹西林台殿隈，平地涌出高崔嵬。南山苍翠可揽结，下方城郭相萦回。天风垂帘白云散，海月到枕寒潮来。倚阑中夜发清啸，声入乱峰嵓谷摧。
天平寺别山阴秦楷
作者：朱朴
朝代：明

浙水东西路几重，白头乡曲此相逢。明朝两地看山梦，月落天平寺里钟。
奇观阁
作者：朱朴
朝代：明

孤峰嵌高阁，千里纵奇观。海阔云涛迥，山荒陇树寒。
奉和丰厓东滨二君子咏红白梅花
作者：朱朴
朝代：明

可是东君特地招，两情相倚度春宵。西园侍女霓裳舞，上界仙人绛节朝。远信怀人谁与寄，乡愁乱眼若为消。高楼昨夜吹双管，声在寒空散碧寥。
奉题司马太守西虹
作者：朱朴
朝代：明

自谓偃长虹，人疑伏卧龙。水钟淮海秀，山据石城雄。驷马何年度，星槎此路通。遥知乡国梦，月白景阳钟。
姑苏台
作者：朱朴
朝代：明

夕阳芳草故宫春，麋鹿荒台不见人。七十二峰南望远，翠娥犹学捧心颦。
孙朴居携酒东林玩月二首
作者：朱朴
朝代：明

胜境缘人绝，高情与世违。携来习池酒，兼得少陵诗。美在浑无度，狂多不觉疲。盘中杂莲藕，擘玉缕冰丝。露冷残萤堕，天清早雁来。月随潮汛满，花傍酒尊开。万里瞻牛渚，三山忆凤台。天宝君王乐，而今安在哉。
孙朴居携酒东林玩月二首·其一
作者：朱朴
朝代：明

胜境缘人绝，高情与世违。携来习池酒，兼得少陵诗。美在浑无度，狂多不觉疲。盘中杂莲藕，擘玉缕冰丝。
孙朴居携酒东林玩月二首·其二
作者：朱朴
朝代：明

露冷残萤堕，天清早雁来。月随潮汛满，花傍酒尊开。万里瞻牛渚，三山忆凤台。天宝君王乐，而今安在哉。
孝子顾子芳刻木为母奉事如生及顺继母慈孝相感以诗嘉之二首
作者：朱朴
朝代：明

刻木为娘刻意深，视成怡悦听成音。雕工易刻慈亲貌，难刻人间孝子心。事死怜君若事生，母无前后孝俱成。卧冰守柰千年后，肯许王祥独擅名。
孝子顾子芳刻木为母奉事如生及顺继母慈孝相感以诗嘉之二首·其一
作者：朱朴
朝代：明

刻木为娘刻意深，视成怡悦听成音。雕工易刻慈亲貌，难刻人间孝子心。
孝子顾子芳刻木为母奉事如生及顺继母慈孝相感以诗嘉之二首·其二
作者：朱朴
朝代：明

事死怜君若事生，母无前后孝俱成。卧冰守柰千年后，肯许王祥独擅名。
孝隐村沈元懋国初人夏荣作孝子传程都宪巽隐为跋于后
作者：朱朴
朝代：明

巽隐为书元懋传，昌黎曾作董生行。安丰县即丰山里，今古同存孝隐名。
宜晚社成长句叙事
作者：朱朴
朝代：明

石门尊者僧中仙，浪迹江海参诗禅。虚亭道人今旭颠，青铁铸砚磨已穿。南野有术将补天，一经守道耕畬田。勾溪读书溪水边，不义富贵浮云然。木溪自棹溪上船，但钓缩颈槎头鳊。西野种禾庐市廛，耳目尘土心林泉。井南阿戎只好眠，半生坐破吾家毡。老子蹇拙百不便，当筵列坐常叨先。违时取适何因缘，道义颇合性所偏。愿足床头沽酒钱，乐夫天命终残年。
宿集庆寺浩公房
作者：朱朴
朝代：明

野寺摧残后，山僧起废初。草生龙甃涸，花落雁堂虚。碧殿栖金像，香斋报木鱼。看春重借榻，犹得饭园蔬。
寄向海西画史
作者：朱朴
朝代：明

南山美人清且豪，种田读书霜二毛。有才不解取爵禄，无辱只愿居蓬蒿。寻常手持快刀子，剪断鹅溪千尺水。中山兔颖利如锥，碧绿殷黄口中舐。松醪半酣诗兴发，净几高窗恣挥拓。千山万山心法奇，大幅小幅目光割。金瓶牡丹世所宜，尔画恅愺无人知。君不见大痴水墨近为宝，铁网珊瑚须有时。
寄张南溪方伯
作者：朱朴
朝代：明

太行西去万重山，望断南辕尚未还。却恨紫薇堂上月，独将秋色照秦关。
寄文衡山先生
作者：朱朴
朝代：明

天上紫薇郎，年高鬓未霜。官辞翰林院，家在浣花庄。独鹤秋空杳，寒花晚节香。太湖三万顷，风水涣文章。
寄棠陵次西皋韵
作者：朱朴
朝代：明

清论十年嗟未听，梦魂千里数相通。寻常想像烟霞表，即欲置之图画中。海内词宗僵湜籍，湖南归兴薄衡嵩。朝端尚有同时髦，白发犹骑御史骢。
寄赠沈龙山鄞江令尹
作者：朱朴
朝代：明

才华不愧沈休文，政事真如范史云。惆怅望穷三百里，越山如画隔江濆。
寄顾子重
作者：朱朴
朝代：明

两年闻道更移家，鸡犬图书载几车。寄语春风湖上酒，一尊重醉木兰花。
寒夜
作者：朱朴
朝代：明

往事真成梦，忧来不暇忘。老年终少睡，寒夜故多长。漏屋窥残月，重衾压曙霜。鸣鸡知有为，嗷雁欲何翔。
寒食行
作者：朱朴
朝代：明

寒食清明天气晴，家家上坟齐出城。小家丛冢不栽树，虽有纸钱无挂处。大家新坟松柏多，罗城石柱高嵯峨。儿孙跪拜女妇笑，杜鹃啼血黄鹂歌。谁家古坟生荒草，满地落花人不埽。当时从葬极繁华，碑碣犹书凤鸾诰。凿地聚土作玄宫，术人指点来三公。三公不来术人去，只有石兽嘶秋风。子孙流落无可奈，翻道此坟风水害。又疑棺椁有金银，掘作平田向人卖。呜呼世间万事空纷纭，贵贱变化皆浮云。生前但有一杯酒，身后何须三尺坟。
寺楼用韵
作者：朱朴
朝代：明

杖几松杉回绝磴，衣裳云雾动高窗。山围野色迷秦驻，海送潮头上浙江。碧树帆樯移个个，青冥鹅鹳下双双。诗狂难挽天河水，付与山僧入酒缸。
小庄
作者：朱朴
朝代：明

莫谓村庄小，田园岂在多。平泉与金谷，生事近如何。
小景
作者：朱朴
朝代：明

夕阳明极浦，高木下天风。水调无人和，长歌倚钓篷。
小景
作者：朱朴
朝代：明

木叶凉初下，江波静自流。日长天地阔，閒杀钓鱼舟。
山中晚行
作者：朱朴
朝代：明

烟光寂寞夕阳时，远近钟声即复离。路静久无尘鸟迹，客来惟有鹤先知。
岑寂中有怀勾溪翁
作者：朱朴
朝代：明

苦忆勾溪溪上翁，暮年多病少过逢。盘餐不乏怜牙健，世事无闻爱耳聋。谁共青灯分半榻，自梳白发对孤峰。沧洲寂寞鸥凫散，目送征鸿意万重。
巢鹊篇
作者：朱朴
朝代：明

野鹊共林樾，安巢异枝柯。口衔寒木樵，缠绵缉藤萝。物情溺便利，奈此欺罔何。心怀用力少，意谓成功多。瞰亡乃相窃，往来递经过。东巢不得成，西鹊徒奔波。辛苦旬日馀，两树无完窠。触物感我情，叹息成蹉跎。世人好攘夺，利欲争纷拿。灭公以私心，自足靡有他。楚汉割鸿沟，讵能息干戈。三国定鼎足，未必安山河。终焉一抔土，蔓草埋岩阿。何如顺事天，勿伤同类和。
巫山女
作者：朱朴
朝代：明

夙昔钟情拟荐君，片时衾枕托殷勤。早知宋玉能词赋，谁向襄王说雨云。巫峡晓峰髽短髻，楚江秋水练长裙。断魂忽逐春风散，惆怅阳台几夕曛。
巫阳台
作者：朱朴
朝代：明

湿翠浮岚埽不开，乱峰深处是阳台。无情最是巫山女，不待襄王觉后来。
己亥九日登高社集
作者：朱朴
朝代：明
体裁：古风

百年过七十，去多来日少。行乐须及时，岁月秋已杪。今辰重阳节，木落霜雨晓。风流石林师，肃客入林窅。木钵崇嘉蔬，铜瓶贮清醥。扪萝蹑重岩，采菊披丛筱。履历崄巇尽，畅然凌物表。长歌应林谷，远眺极茫渺。仰面青天低，俛首沧溟小。太息寰宇内，蝇蚁何扰扰。日暮下山去，西麓集归鸟。兴剧有馀欢，残尊月中了。
归舟
作者：朱朴
朝代：明

榆柳绿阴成，菰蒲野水生。好风催挂席，迟日衍归程。麦熟吴蚕老，桑稀布谷鸣。南山横一抹，渐觉近人明。
影月陂
作者：朱朴
朝代：明

谁将白玉盘，掇入波心里。虚堂生白光，山童夜惊起。
徐春塘席上同陈勾溪陶简松分得车字
作者：朱朴
朝代：明

南州草堂千卷书，五侯门前百两车。舞裙歌扇固为乐，行酒赋诗应自如。落花时节已寒食，流水陂塘还祓除。欲绘兰亭继陈迹，永和人物暮春初。
念奴娇·雨中
作者：朱朴
朝代：明

荼䕷初谢，又山丹开过，蔷薇零落。二十四番花信了，清暑绿阴帘幕。五月陂塘，熟梅风雨，病怯春衫薄。重门静掩，客怀无奈萧索。惆怅绿绮弦空，紫箫声断，好事翻成恶。睡起无聊还欲睡，梦绕白云丹壑。怨别伤离，新愁旧恨，一醉都抛却。数声山鸟，醒来人在西阁。
念奴娇·雨中
作者：朱朴
朝代：明
体裁：词

荼蘼初谢，又山丹开过，蔷薇零落。二十四番花信了，清暑绿阴帘幕。五月陂塘，熟梅风雨，病怯春衫薄。重门静掩，客怀无奈萧索。惆怅绿绮弦空，紫箫声断，好事翻成恶。睡起无聊还欲睡，梦绕白云丹壑。怨别伤离，新愁旧恨，一醉都抛却。数声山鸟，醒来人在西阁。
怀节篇
作者：朱朴
朝代：明

吾家老祖母，吴姓里中女。洪武乙丑生，既长归吾祖。行年二十九，吾祖遽作古。上侍老曾姑，下抚吾幼父。父始年六期，从父方学乳。饥寒更死丧，茕独事嫁娶。虽有薄田庐，未足输官府。恒产及性命，持护弗失所。秋蓬断孤根，九鼎悬一缕。哀哀十五年，父稍立门户。觊觎岂无人，决冽中有主。其间少差失，一坠不可举。我父尚莫保，我辈安足数。细故天莫知，不得伸伛偻。但能获微祉，强健力辛苦。卒成化己丑，世寿七十五。呜呼我生晚，耳及热肠腑。抱此感激恩，徒切一无补。惟恐后来人，日远谁与语。不见沟洫水，源塞流乃阻。不见草与木，本敝枝即腐。因为怀节篇，揭之旧茅宇。
悼孙太初
作者：朱朴
朝代：明

太白山人谪仙李，气节风流无乃似。拄颊香炉瀑外烟，翻身采石矶头水。一从骑鲸飞上天，复来人间今几年。来无定踪去无迹，只有丽句人间传。终南山高几千里，苕溪霅溪渺涯涘。此老精灵何处归，还在西湖月明里。孤山放鹤招同心，巢阁先生林处士。
戴文进风雨归渔图
作者：朱朴
朝代：明

长风吹林群木亚，雨脚如麻水如泻。前山咫尺隔杳冥，江黑云昏日将夜。老翁捲网归去休，有鱼无鱼何足忧。危樯十丈赀货重，愁杀三江估客舟。
托钵僧
作者：朱朴
朝代：明

无事经旬不出山，偶因乞米到人间。斜阳满地松阴转，閒向西林托钵还。
扶杖
作者：朱朴
朝代：明

扶杖东皋望远山，物华消息与情关。楝花风过蚕蛾老，麦秀城深雉子斑。谁氏墓田荆棘底，斩新亭馆画图间。道傍惟有寒松树，吹尽春风只旧颜。
拙庵
作者：朱朴
朝代：明

陇西鹦鹉能人言，林下鸤鸠拙如我。鸤鸠饮啄田野閒，鹦鹉雕笼怨人锁。举世悠悠机事深，岂有机事无机心。徒令乞巧向天女，未若灌畦从汉阴。
挽陈墨山二首
作者：朱朴
朝代：明

人言李太白，醉月沈江津。如何汨罗水，能死独醒人。摹写溪山苦，嘲吟风月愁。断肠今绝笔，烟雨墨山秋。
挽陈墨山二首·其一
作者：朱朴
朝代：明

人言李太白，醉月沈江津。如何汨罗水，能死独醒人。
挽陈墨山二首·其二
作者：朱朴
朝代：明

摹写溪山苦，嘲吟风月愁。断肠今绝笔，烟雨墨山秋。
放宫人
作者：朱朴
朝代：明

玉貌委深宫，宫花几度红。忽闻开锁钥，相唤出帘栊。省得归人世，犹疑是梦中。半生憔悴眼，拭泪见春风。
新嫁娘
作者：朱朴
朝代：明

三日新嫁娘，上堂拜姑嫜。含羞理珠翠，纤手整衣裳。侍婢潜窥觊，邻娥窃较量。它时论妇道，应不在容妆。
早夏日东滨携酒肴拉予辈过西皋草堂聚饮
作者：朱朴
朝代：明

西郭先生开草堂，南州高士载壶觞。春回群木秀而野，乐任主人情未央。蚕月雨晴方播种，麦秋风起正条桑。相过半是悬车客，更觉田园兴味长。
明妃
作者：朱朴
朝代：明

笑拂蛾眉出镜中，君王遣妾为和戎。后宫粉黛三千辈，谁有长城尺寸功。
春夜宿石门旧馆志感二首
作者：朱朴
朝代：明

诗社于今已寂寥，旧游山水益萧条。忧来欲共精魂语，月冷灯昏不可招。踏翻船子是何时，灵爽升沈杳莫知。惟有门人缉香火，影堂风雨夜论诗。
春夜宿石门旧馆志感二首·其一
作者：朱朴
朝代：明

诗社于今已寂寥，旧游山水益萧条。忧来欲共精魂语，月冷灯昏不可招。
春夜宿石门旧馆志感二首·其二
作者：朱朴
朝代：明

踏翻船子是何时，灵爽升沈杳莫知。惟有门人缉香火，影堂风雨夜论诗。
春夜过宁海寺
作者：朱朴
朝代：明

斜日流辉散夕阴，系舟垂柳一莺吟。数峰春翠寺门迥，三月落花溪水深。浮世梦中仍作梦，出家心了更何心。道人解得尝茶癖，乞与清风一洒襟。
春日汤宾阳携酒偕数君子访草堂次答
作者：朱朴
朝代：明

燕颔将军气欲飞，鹖冠朝士谢轻肥。新年共载新丰酒，旧雨来寻旧钓矶。芹菜摘芳修午馔，柳花飞雪点春衣。柴门野水清江曲，暂住扁舟待月归。
春日登西楼
作者：朱朴
朝代：明

？？麦秀依城尽，短短桃花隔水开。江上风波何日定，寺前行乐几人来。青山半落沧溟远，白鹭群飞碧汉回。记取重阳此登眺，不须携酒觅荒台。
春日登西楼
作者：朱朴
朝代：明
体裁：七言律诗

��麦秀依城尽，短短桃花隔水开。江上风波何日定，寺前行乐几人来。青山半落沧溟远，白鹭群飞碧汉回。记取重阳此登眺，不须携酒觅荒台。
朱可延往池州省少泉叔为赠二绝
作者：朱朴
朝代：明

千里遥承从父颜，暮年独上九华山。知君揽结群峰秀，缀作珠玑满卷还。去时稚柳未萌芽，归路江梅已落花。想得一尊除夜酒，阿戎今在少陵家。
朱可延往池州省少泉叔为赠二绝·其一
作者：朱朴
朝代：明

千里遥承从父颜，暮年独上九华山。知君揽结群峰秀，缀作珠玑满卷还。
朱可延往池州省少泉叔为赠二绝·其二
作者：朱朴
朝代：明

去时稚柳未萌芽，归路江梅已落花。想得一尊除夜酒，阿戎今在少陵家。
杨公祠
作者：朱朴
朝代：明

敬诵杨公传，其如嘅叹何。行求前代少，恩感后人多。翠琰非无刻，甘棠未足歌。仪刑空想像，涕泗欲滂沱。直节曾谁桡，精灵信不磨。愿焉宾陆相，千载食嘉禾。
梅魂
作者：朱朴
朝代：明

玉貌凝香亸画衣，烟笼月色是邪非。夜深只恐吹琼琯，化作行云何处飞。
梦竹
作者：朱朴
朝代：明

湘皋地湿草萋萋，春渚相牵思欲迷。零落残魂何处断，半林斜日鹧鸪啼。
楚江秋晓三首
作者：朱朴
朝代：明

星河淡淡水悠悠，落木寒云万里秋。乱苇风多联雁起，青枫月白断猿愁。何人独向南中老，有客将从岭外游。欲采兰芳吊湘魄，野烟萧飒冷空洲。练净澄江露未晞，苦吟犹忆谢玄晖。六朝往事青山在，三楚空城白鹭飞。霜落水村菰米熟，石高沙岸柳条稀。重华一去无消息，目极苍梧泪满衣。卧闻津吏数江程，白鸟清莎岸岸明。秋色远连湓浦树，人家多绕汉阳城。残灯野寺钟初动，瘦马河桥客早行。三国废兴何处问，荻花风起又潮生。
楚江秋晓三首·其一
作者：朱朴
朝代：明

星河淡淡水悠悠，落木寒云万里秋。乱苇风多联雁起，青枫月白断猿愁。何人独向南中老，有客将从岭外游。欲采兰芳吊湘魄，野烟萧飒冷空洲。
楚江秋晓三首·其三
作者：朱朴
朝代：明

卧闻津吏数江程，白鸟清莎岸岸明。秋色远连湓浦树，人家多绕汉阳城。残灯野寺钟初动，瘦马河桥客早行。三国废兴何处问，荻花风起又潮生。
楚江秋晓三首·其二
作者：朱朴
朝代：明

练净澄江露未晞，苦吟犹忆谢玄晖。六朝往事青山在，三楚空城白鹭飞。霜落水村菰米熟，石高沙岸柳条稀。重华一去无消息，目极苍梧泪满衣。
次云村见寄
作者：朱朴
朝代：明

避地入嵓谷，高居生事幽。紫云回绝嶂，苍壁泻寒流。山水谢灵运，文章秦少游。可能陪杖屦，寻壑复经丘。
次戴双湖子陵高长句
作者：朱朴
朝代：明

子陵高，高于山，深于水，竿头一丝缕，力能回挽两汉之清风。羊裘蒙茸不为贱，麟阁嵯峨安足崇。君臣义分本鱼水，朋友意气犹云龙。富春之田可以饱我腹，桐江之水可以洁我衷。客星入座犯天子，物色想像由良工。古人有至论，仕者乃为通。唐尧世远荣禄驰，剩见此老巢由同。吾闻七里滩前利名路，纷纷冠盖时相逢。低头顿足不敢蹑崖岸，上有子陵先生一亩烟霞宫。光华高出日月上，气节直与乾坤终。君不见汉家宫阙芜已尽，寒云蔓草迷秋宫。子陵钓台至今在，伟哉万古真英雄，呜呼伟哉万古真英雄。
次石林韵书西斋阁
作者：朱朴
朝代：明

不见西斋老万回，旧堂今许石林开。无心乞米城中去，有客谈棋竹下来。梁燕定巢依卧榻，壁萝垂蔓护经台。常时供佛教童子，折取山花奠茗杯。
次石门暮春言怀二首
作者：朱朴
朝代：明

怀君春欲暮，花落满西林。卧病白日永，开门青嶂深。脩竹无乃道，与世若为心。惟有谈棋客，时来松梓阴。逢迎无奈懒，枕簟有馀安。急雨送花事，凉风吹竹竿。白云閒埽地，黄鸟独凭阑。不解干荣禄，何曾愧素餐。
次石门暮春言怀二首·其一
作者：朱朴
朝代：明

怀君春欲暮，花落满西林。卧病白日永，开门青嶂深。脩竹无乃道，与世若为心。惟有谈棋客，时来松梓阴。
次石门暮春言怀二首·其二
作者：朱朴
朝代：明

逢迎无奈懒，枕簟有馀安。急雨送花事，凉风吹竹竿。白云閒埽地，黄鸟独凭阑。不解干荣禄，何曾愧素餐。
歌风台
作者：朱朴
朝代：明

酒阑歌彻大风词，不是鸿门舞剑时。万里中原皆汉土，高王犹有故乡思。
正月十五日谢乡饮
作者：朱朴
朝代：明

邑宰持书枉及门，野人安敢负君恩。群贤毕集衣冠盛，老我虚当齿发尊。芹泮煖风闻雅乐，杏坛晴日丽芳樽。酒阑拜罢扶归路，月挂梅梢雪后村。
武原杂题八首 其一 宣慰楼
作者：朱朴
朝代：明

罗绮香消镜匣收，碧山空对晚妆楼。楼前昨夜新秋月，犹学蛾眉翠黛愁。
武原杂题八首 其七 乌夜村
作者：朱朴
朝代：明

玉貌曾沾帝子恩，故乡环佩葬归魂。千年废寝无寻处，夜月啼乌尚有村。
武原杂题八首 其三 月色轩
作者：朱朴
朝代：明

蝶老花残燕不归，酒阑香尽客来稀。多情只有黄昏月，依旧清光照琐闱。
武原杂题八首 其二 紫云村
作者：朱朴
朝代：明

紫云山下紫云村，山水盘旋草树蕃。桃李春风二三月，人家疑在武陵源。
武原杂题八首 其五 碧云寺
作者：朱朴
朝代：明

塔影萧萧夕照间，碧云黄叶满秋山。空堂夜冷无灯火，惟有残僧乞米还。
武原杂题八首 其八 读书堆
作者：朱朴
朝代：明

兰若双峰碧树隈，逋翁传有读书堆。数声秋磬孤烟外，想见高吟待月来。
武原杂题八首 其六 闻琴台
作者：朱朴
朝代：明

晋代相传直至今，子期曾听伯牙琴。高山流水依然在，寂寞荒台蔓草青。
武原杂题八首 其四 金粟山
作者：朱朴
朝代：明

金粟如来此现身，偶来方丈说云云。山僧不识开山事，指点前朝玉篆文。
武原杂题八首·宣慰楼
作者：朱朴
朝代：明

罗绮香消镜匣收，碧山空对晚妆楼。楼前昨夜新秋月，犹学蛾眉翠黛愁。紫云山下紫云村，山水盘旋草树蕃。桃李春风二三月，人家疑在武陵源。蝶老花残燕不归，酒阑香尽客来稀。多情只有黄昏月，依旧清光照琐闱。金粟如来此现身，偶来方丈说云云。山僧不识开山事，指点前朝玉篆文。塔影萧萧夕照间，碧云黄叶满秋山。空堂夜冷无灯火，惟有残僧乞米还。晋代相传直至今，子期曾听伯牙琴。高山流水依然在，寂寞荒台蔓草青。玉貌曾沾帝子恩，故乡环佩葬归魂。千年废寝无寻处，夜月啼乌尚有村。兰若双峰碧树隈，逋翁传有读书堆。数声秋磬孤烟外，想见高吟待月来。
水仙花
作者：朱朴
朝代：明

白玉搔头金凤翘，翠裙袅袅束纤腰。紫箫吹断瑶池梦，飞落寒塘寄寂寥。
沈列女
作者：朱朴
朝代：明

君不见桃李花，随风飘宕落谁家。又不见君子竹，叶叶冰霜守寒绿。忠臣许身能殉国，列女许身心不惑。沈家有女子，未嫁夫已死。自言生为夫家人，死作夫家鬼。有眼不识夫君面，妾心如石不可转。有足不及夫家门，妾身安得如车轮。东流之水来胥溪，万年不复流向西。妾身愿随水流去，直到黄泉葬夫处。嗟哉陆家女死馀千年，今得此女心同然。后恐太史遗青编，援笔特书贞女篇。
河梁别
作者：朱朴
朝代：明

白草黄云虏塞秋，廿年辛苦雪盈头。河梁泣别千行泪，洒向西风各自流。
渔父
作者：朱朴
朝代：明

渔父裁芦管，吹成竹笛声。呜呜云外调，不带玉关情。
渔笛
作者：朱朴
朝代：明

短笛轻舟水满汀，白云青草树冥冥。秋风一曲沧浪调，不是关山月下听。
渔笛图
作者：朱朴
朝代：明

晚峰隔树留残照，秋水连天映落霞。长笛数声人不见，一行联雁起平沙。
游虎丘
作者：朱朴
朝代：明

千顷云边木杪亭，萧萧风日客魂醒。雁来关塞暮天碧，龙起江湖秋水腥。松骨半枯僧耐老，涧腴新汲地钟灵。吴王剑气消沈尽，烟雨满池萍叶青。
湖东野人歌
作者：朱朴
朝代：明

湖东野人秀而雅，礼法迂疏气潇洒。小堂结构湖上头，白苇黄茅杂陶瓦。门前野水鸥出没，屋后平林树低亚。少年不肯谒官长，读书学医兼学稼。买药济病不射利，富家得钱贫即舍。扁舟一叶轻如萍，踪迹常时遍吴下。傍人不识云水仙，错认烟波钓鱼者。
滨翁南园宴集
作者：朱朴
朝代：明

曾蹑金鳌海上回，袖中携得小蓬莱。兰芳桂树各生意，月户云窗相向开。鱼蹙浪花穿藻去，鸟衔春色过墙来。玉壶未罄人皆醉，击节南山歌有台。
澄心
作者：朱朴
朝代：明

卧病诸缘绝，澄心万虑空。闭门移白日，高树落清风。晚节青藜杖，家资绿酒筒。怀人不可见，吟断寂寥中。
灵芝寺留别恒恺二师
作者：朱朴
朝代：明
体裁：五言律诗

古树城深处，题诗记昔曾。清秋一夜雨，往事十年灯。地胜多芝菌，池香足藕菱。浮生鸿雪意，挥翰别山僧。
灵隐寺
作者：朱朴
朝代：明
体裁：五言律诗

合涧桥头水，飞来洞口山。鸟盘苍壁影，僧掩翠微关。松露昼还滴，嶂云秋更閒。一年尝一到，一到一忘还。
独步
作者：朱朴
朝代：明

无树不秋色，有时闻鸟声。村深山路迮，人在涧边行。
用韵寄勾溪
作者：朱朴
朝代：明

青春犹记卜居年，回首溪山白发前。吟与竹筇形共瘦，坐当书榻膝皆穿。传心合祖陈无已，履道应师孟浩然。歉岁持家卖文字，近来聊免税官钱。
画
作者：朱朴
朝代：明

霁雨湖天散晓霞，绿芜烟水漾金沙。行人已渡长桥外，没胫春泥带落花。
画寄孙白峰
作者：朱朴
朝代：明

枫落吴江叹索群，草青南浦正思君。春深不见归飞雁，独上危峰望夕曛。
画小卷送人还吴江
作者：朱朴
朝代：明

春江草绿春风起，送客江头酌江水。安得吴笺百尺长，写尽离愁数千里。
画梧竹寄友人
作者：朱朴
朝代：明

石上双梧碧玉枝，露寒丛筱共华滋。清商古意无人解，掇取冰纨寄所知。
画牛
作者：朱朴
朝代：明

朝耕上陇田，暮耕下陇田。年饥徵敛急，卖尔了官钱。
画犬
作者：朱朴
朝代：明

胥吏夜催租，嗷呶鸣不绝。安得长官清，开门卧明月。
画玉簪花
作者：朱朴
朝代：明

谁将白玉簪，弃掷瑶阶下。疑是绮窗人，绿发朝来把。
画登高望远图寄棠陵子
作者：朱朴
朝代：明

潮落兮江空，木脱兮丹枫。霜露既降兮物换，鸿雁南飞兮秋风。望美人兮不见，耿予怀兮焉穷。
画鹿
作者：朱朴
朝代：明

闻道吴王国已亡，姑苏麋鹿草茫茫。春深废苑无人锁，衔取宫花出禁墙。
病怀
作者：朱朴
朝代：明
体裁：七言律诗

落落晨星故旧稀，一春消息怅离违。硗田变岁惟饘粥，病骨逢秋尚袷衣。雨暗草堂蝙蝠舞，风轻帘幕鷾鸸飞。临流倦洗双聋耳，厌听人间有是非。
登塔用杜韵是岁北虏寇边南海水溢龙斗
作者：朱朴
朝代：明

岩谷天清落木哀，曲阑凝睇首频回。南州地坼群龙斗，北塞秋高万马来。舍利有灵藏宝地，丹梯无路上瑶台。长歌未尽登临兴，欲挽沧溟入酒杯。
白菊
作者：朱朴
朝代：明

白石萧萧碧藓荒，一枝秋色抱馀芳。开帘不见阶前影，月满空庭夜有霜。
睡鹤图
作者：朱朴
朝代：明

有鸟有鸟巢蓬莱，玄裳缟袂非凡胎。仙人豢之驭为驾，万里一息仍归来。归来容与琼瑶窟，饮灵泉兮餐药物。圆吭无声风露清，倦翼低垂雪霜白。紫芝香煖栖丹霞，梦魂去绕天之涯。舟中赤壁三更夜，月下青田千里家。洞口鸾声吹梦醒，满地苍苔白云冷。人间可望不可攀，极目烟霄微有影。
石屋洞隆公房
作者：朱朴
朝代：明
体裁：五言律诗

我爱岩居宿，因过衲子家。山蔬和葛粉，野饭间胡麻。水带烟霞味，茶收谷雨芽。不知春早晚，开到木兰花。
石湖放棹送僧平野游吴门
作者：朱朴
朝代：明

君去欲寻何处山，石湖千顷水云间。湖边阅尽群峰秀，割取金鳌左股还。
秀碧峰禅僧坐化
作者：朱朴
朝代：明

碧峰禅僧坐化死，闭目含笑生欢喜。外人争看活弥陀，累日门前闹如市。平生不聚一文钱，死后能结千人缘。若道脩行无證果，何得此有僧中仙。
秋兴用杜韵
作者：朱朴
朝代：明

西风木叶下空山，天入烟霏苍莽间。微月胧胧隐云汉，大星睒睒动河关。寒砧易落征人泪，晓镜偏凋壮士颜。谁是东华骢马客，西岩麋鹿早联班。
秋夜吟四章
作者：朱朴
朝代：明

更漏长，枕簟凉。佳人思清夜，游子悲故乡。东方未明河半落，北斗正挂天中央，谁家和泪捣衣裳。城上角，城下柝。独宿梦魂惊，罢吟怀抱恶。江上秋风鸿雁来，芙蓉杨柳俱萧索，谁家吹笛梅花落。风披披，露凄凄。草虫互相语，林鸟无定栖。人来不来关塞隔，月出未出天河低，谁家屋头乌夜啼。灯的的，虫唧唧。香炉馀死灰，漏残咽寒滴。孤萤入屋穿北牖，缺月流光隐东壁，谁家机杼当窗织。
秋夜吟四章·其一
作者：朱朴
朝代：明

更漏长，枕簟凉。佳人思清夜，游子悲故乡。东方未明河半落，北斗正挂天中央，谁家和泪捣衣裳。
秋夜吟四章·其三
作者：朱朴
朝代：明

风披披，露凄凄。草虫互相语，林鸟无定栖。人来不来关塞隔，月出未出天河低，谁家屋头乌夜啼。
秋夜吟四章·其二
作者：朱朴
朝代：明

城上角，城下柝。独宿梦魂惊，罢吟怀抱恶。江上秋风鸿雁来，芙蓉杨柳俱萧索，谁家吹笛梅花落。
秋夜吟四章·其四
作者：朱朴
朝代：明

灯的的，虫唧唧。香炉馀死灰，漏残咽寒滴。孤萤入屋穿北牖，缺月流光隐东壁，谁家机杼当窗织。
秋山
作者：朱朴
朝代：明

碧树经霜叶半殷，岩云不雨自飞还。瑶琴曲尽无人听，独上高台看晚山。
秋思
作者：朱朴
朝代：明

池上荷花落又开，水边杨柳暮蝉哀。西飞白日无绳系，北望青冥有雁来。往事关心空击节，馀年到手且衔杯。贫家禦冷重裘在，砧杵丁丁莫浪催。
秋色
作者：朱朴
朝代：明

秋水可鉴貌，晚山宜放船。绝怜江浦上，好景夕阳边。
立夏日海村社集
作者：朱朴
朝代：明

天气清和月过辰，营门细柳集嘉宾。尊前芍药犹含笑，叶底樱桃已荐新。复有琴书延白日，谩劳词赋惜馀春。主人醉拔龙泉舞，不忝皇朝旧虎臣。
立春日
作者：朱朴
朝代：明

早起城中击土牛，顷闻屋角语春鸠。人言水旱患无雪，我道阴晴知有秋。经雨麦苗穿土绿，含风沙水带冰流。白头渐减青春兴，若谓看花尚未休。
立秋夜
作者：朱朴
朝代：明

云敛晴峰翠黛乾，露擎荷叶水晶团。病翁自喜得秋早，游子欲悲行路难。月白关山砧杵动，天高河汉斗牛寒。明朝自有凉风至，且向梧桐井上看。
立秋日
作者：朱朴
朝代：明

井上初闻一叶秋，萧然凉月满西楼。玉关远信悲戎马，银汉佳期望女牛。草木变衰时又晚，山川摇落水还流。不知镜里星星发，消得潘郎几许愁。
答俞怡山
作者：朱朴
朝代：明

越客兰亭彦，南来自上虞。东岩细雨夜，相逢谈道腴。手抉天机锦，口吐明月珠。却爱诸童冠，春风在舞雩。
答汤廷择见寄
作者：朱朴
朝代：明

清言犹在耳，良会更无期。岁月频消息，江湖有梦思。病馀秋草变，天远雁书迟。自笑疏慵甚，惟应爱尔诗。
答石门翁见寄寿词
作者：朱朴
朝代：明

与君交友是何年，恰算春风四纪前。楚石钵存常共食，棠陵衣在每更穿。情非水淡畴能尔，义属金多恐未然。惟有山间好风月，时时分我不论钱。
答紫峡山人过访
作者：朱朴
朝代：明

溪上寒梅已露春，溪边艇子系柴门。沈郎病后缘诗瘦，朱老家贫只破村。梦里几回虚怅望，尊前一笑竟忘言。十年两度真嘉会，更上西楼看白云。
箫杖
作者：朱朴
朝代：明

五音刳节过眉裁，七尺连枝九窍开。筇干固非韶乐具，紫鸾聊假化龙材。停吹夜月歌桃竹，倦倚春风奏落梅。年少风情衰老伴，扶持还想凤凰台。
紫白双燕
作者：朱朴
朝代：明

飞来别却乌衣国，梦里犹思白玉楼。零落旧巢人不见，一帘疏雨话春愁。
红梅
作者：朱朴
朝代：明

寒花本是冰霜面，怪见谁家雪里红。应恐路人轻著眼，故将颜色换春风。